pink.rs | Ljajić: Za 30 miliona evra manje robe otišlo na KIM - OGROMNA ŠTETA!\nMinistar je istakao da je uslov da se nastavi dijalog Beograda i Prištine ukidanje takse od 100 odsto na robu iz centralne Srbije.\nPotpredsednik Vlade Srbije Rasim Ljajić izjavio je danas da je od 21. novembra do 11. decembra na Kosovo i Metohiju plasirano za 30 miliona evra manje robe iz centralne Srbije u odnosu na isti period prošle godine.\n- Ta šteta je ogromna i ukoliko se nastavi i ako se insistira na dodatnim tarifama, to praktično znači da je potpuno obustavljena trgovina izuzev sporadično međunarodnih brendova koji i dalje plasiraju robu - rekao je Ljajić.\nOn je dodao da robe srpskog porekla na KIM skoro da neće biti ako ostanu takse od 100 odsto.\n- Pogrešno insistirati na trgovačkoj varijanti "vi ukinite mere, mi ćemo vam popustiti i nešto dati" - naglasio je Ljajić.\n- Međunarodna zajednica unutar sebe nema jasan stav o tome(vojsci Kosova). Videli ste reakcije NATO koje se protivi, SAD koji podržava, EU koja je tu između - rekao je ministar i dodao da današnja sednica Saveta bezbednosti neće rešiti postojeće probleme, ali da je bitno da se održi.\n- Problem mora da se internacionalizuje, ovo je jedna od situciju gde Srbija ničim nije doprinela da dođe do ovakve političke krize u odnosima Beograda i Prištine - zaključio je on.\nLjajić: Ako se takse ne ukinu brzo, dugoročna šteta biće veća


I to se događa: Hakirana je Amerika\nKako su više od mjesec dana hakeri imali pristup softveru ‘Orion’, instaliranom u državnim službama SAD-a, i šta su za to vrijeme radile američke obavještajne službe.\nGotovo cijela vlada SAD-a bila je metanajvećeg hakerskog napada na američkom tlu (EPA)\nGotovo od početka masovnijeg korišćenja računara pojavila se i potreba da se pristupi podacima druge zemlje, kompanije ili čak neprijateljske armije. Ubrzo su se pojavili i računarski stručnjaci koji su imali znanja i veštine da dođu do tih podataka. Kasnije će ovi stručnjaci biti nazvani “hakerima”.\nZapravo, hakeri su svi stručnjaci koji na neki način (znanjem programiranja ili posebnim tehnikama) mogu da prevaziđu neki problem kada je korišćenje računara ili računarskih mreža u pitanju. Danas su dominantni i mobilni smart uređaji – telefoni, tableti, a softver i aplikacije se nalaze i u televizorima, uređajima za zabavu, pa čak i u automobilima.\nHakeri i hakerske grupe se često dele na “zlonamerne” i “dobronamerne”. U prvu grupu spadaju razne kriminalne mreže, pa i vojne hakerske jedinice, dok su u drugoj stručnjaci za mreže, programeri kao i IT eksperti koji se bave pronalaženjem propusta u raznim operativnim sistemima.\n‘Nije to kao u filmovima…’\nNemanja Stanojević, programer i IT stručnjak, kaže da su hakeri često pogrešno predstavljeni u medijima.\n“Svi smo gledali filmove i serije gde jedan ili nekoliko hakera za kratko vreme upadaju u državne službe, dolaze do raznih podataka ili funkcija nekog uređaja. U stvarnosti to, naravno, nije tako. Zapravo, potrebni su dani, često i nedelje kako bi se pronašao propust u nekom softveru ili mreži. Softverske kompanije i same zapošljavaju ‘hakere’ koji se nazivaju beta-testeri kako bi pronašli greške u programiranju neke aplikacije, softvera ili igrice”, objašnjava Stanojević.\nHakerski napad u decembru prošle godine, koji je izveden korišćenjem Solar Winds softvera, činio se kao najveći hakerski napad u istoriji SAD-a. Kasnije će se ispostaviti da je u pitanju samo vrh ledenog brega.\nSolar Winds je skup programskih paketa i softvera istoimene kompanije iz Ostina u Teksasu. Ovaj softver se koristi za nadgledanje velikog broja računara u mrežama kompanija, kao i mnogih državnih službi i agencija u SAD-u. Hakeri su uspeli da naprave računarski virus (tzv. trojanac) pod imenom “Sunburst”. Ovaj virus je kreiran tako da izgleda kao regularni deo programskog koda samog Solar Winds paketa, te se bez problema preuzima prilikom nadogradnje softvera preko interneta. Sve ovo je trajalo najmanje mesec dana, a mnogi američki mediji i stručnjaci tvrde da je u pitanju period od maja do decembra 2020. godine.\nNa udaru kompletna vlada SAD-a\nOvome su doprineli i drugi propusti – server za preuzimanje nadogradnji je imao veoma jednostavnu šifru “solarwinds123”. Takođe, neki od korisnika su imali problema sa svojom kopijom softvera, pa su isključivali anti-virusne softvere na svojim računarima.\nDa stvari budu još ozbiljnije, hakeri su uspeli i da identifikuju celu mrežu korisnika Solar Winds paketa, kao i njihovog drugog softvera nazvanog Orion. Zatim su ovu mrežu uspeli da preuzmu uz “supply chain” napad koristeći drugi virus nazvan Supernova. Nakon otkrića ovog hakerskog napada, akcije Solar Windsa su odmah pale za 25 procenata, pa čak i do 40 procenata od početka ove godine.\nA ko su zapravo mete najvećeg hakerskog napada na tlu SAD-a? Ministarstva odbrane (Pentagon), energetike, spoljnih poslova (Department of state), trgovine, poljoprivrede, kao i Agencija za državnu bezbednost i Nacionalna agencija za lekove. Manje ili više, gotovo cela vlada SAD-a.\nCentralna obaveštajna agencija (CISA) je početkom ove godine saopštila da se sada veruje da je napad bio aktivan čitavih osam meseci. I nisu samo državne službe pretrpele napad i krađu podataka – Cisco, Belkin, FireEye, Nvidia, VMware i Microsoft su samo neke od globalnih kompanija koje su takođe napadnute putem Sunburst i Supernova virusa\nTrumpov sukobu s bezbjednosnim stručnjacima\nA kako je ovaj napad mogao da prođe neopažen toliko dugo? Ni stručnjaci nisu sasvim sigurni – dok jedni zagovaraju tezu da je u pitanju izuzetno dobro napisan virus, i to od strane vrhunskih hakera, najverovatnije potpomognutih od strane jedne ili više država, drugi eksperti, kao i većina američkih medija, smatra da je u pitanju klasični slučaj napažnje i nebrige, kao i nestručnosti, široko rasprostranjen u Američkoj vladi (i ne samo Američkoj).\nNe treba zaboraviti ni da je donedavni predsednik Donald Trump za četiri godine promenio nekoliko direktora u gotovo svakoj od bitnih obaveštajnih agencija – FBI, CIA i DHS, a gotovo konstantno je bio u sukobu sa bezbednosnim stručnjacima oko reagovanje na krize u Severnoj Koreji, Iranu, Siriji, kao i slučaju ubistva novinara i disidenta Jamala Khashoggija. Dodajmo na to i da su veći deo Trumpovig mandata bezbednosne službe bile zaokupljen istraživanjem “Russian collusion” afere, zbog sumnji da je Rusija uticala na rezultate predsedničkih izbora 2016. godine.\nAmeričke agencije i bezbednosni stručnjaci smatraju da najverovatnije iza ovog napada stoji Ruska hakerska grupa “Fancy Bear”, za koju se zna da je povezana sa Ruskim državnim organima. Nemačke i britanske službe već godinama tvrde da je “Fancy Bear” zapravo jedinica unutar Ruske vojne obaveštajne službe GRU, pod kodnim imenom “APT28”. Ipak, izuzetno visok nivo sofisticiranosti Sunburst i Supernova malvera navodi na zaključak da su mogući napadači i iz Kine, pa čak i iz neke od evropskih zemalja.\nDanijel Đorđević, programer i developer, kaže da je i u SAD-u prisutna slaba obučenost zaposlenih u državnim organima.\nKraj napada – ili tek početak\n“U SAD-u su svi iole bolji IT stručnjaci u velikim kompanijama, i u tehnološkim centrima kao što su San Francisco, Austin, Houston i Chicago. U državnim službama IT-jem se često bave i ljudi sa kursevima, ili se postojeće osoblje prekvalifikuje za par meseci. Često je prisutan i tzv. ‘outsourcing’ kada poslove čuvanja i obrade podataka u potpunosti rade spoljne privatne kompanije, a koje su povezane putem mreže ili Interneta” objašnjava Đorđević.\nNapad su pretrpele i same bezbednosne kompanije, koje bi od njih trebalo da štite. Tako je Malwarebytes, jedan od giganata kada je računarska bezbednost u pitanju, saopštio da su hakeri uspeli da pristupe njihovim internim računarima i serverima. Pre nje, i CrowdStrike i FireEye, još dva sigurnosna giganta, su takođe prijavila sličan napad.\nI jedna od najvećih svetskih IT kompanija, Microsoft, je priznala da su njihovi serveri takođe pretrpeli napad putem Solar Winds i Orion softvera. Napadnuti su serveri na kojima se “vrti” usluga Office 365 – skup kancelarijskih programa, koju koristi nekoliko desetina miliona korisnika u svetu – na milionima računara i uređaja.\nKad medvjedi postanu hakeri\nVeć u prvim satima nakon otkrivanja najvećeg hakerskog napada u SAD-u bilo je jasno da su krivci – Rusija ili Kina.\nHakeri prethodnih dana napali mreže desetina vlada na lokalnom i na nivou saveznih američkih država i ukrali podatke sa najmanje dva servera.\nMicrosoft: Ruski hakeri napali američke stranke i kampanje\nIz američke kompanije navode kako je ruska vojna obavještajna jedinica nedavno pokušala upad u sistem 200 organizacija.


Održana sjednica Glavnog odbora: PDP nastavlja da opoziciono djeluje u NSRS :: Semberija INFO ::\nOdržana sjednica Glavnog odbora: PDP nastavlja da opoziciono djeluje u NSRS\nBorenović: Nastavljamo opoziciono da djelujemo u NSRS\nPredsjednik Partije demokratskog progresa Branislav Borenović izjavio je da je izražen jednoglasan stav članova Glavnog odbora ove partije da PDP nastavi odgovorno i snažno opoziciono djelovanje u Narodnoj skupštini Republike Srpske, tako što će predlagati konkretna zakonska rješenja iz Programa obnove.\nBorenović je nakon održane sjednice Glavnog odbora PDP-a u Bijeljini rekao novinarima da ova partija pokazuje stabilnost i odgovornost prema aktuelnoj političkoj i ekonomskoj situaciji u RS i BiH.\n,,Opredijeljeni smo za očuvanje najvažnijih tekovina Dejtonskog sporazuma, između ostalog za dvoentitetsko uređenje i nepromjenljivost nadležnosti Srpske. U narednom periodu djelovaćemo opoziciono u NSRS, a naš poslanički klub biće veoma aktivan kada je riječ o predlaganju zakonskih rješenja'', naveo je Borenović.\nOn je istakao da će PDP insistirati na izmjenama Izbornog zakona, kako bi bila donijeta izborna pravila koja će omogućiti realne i korektne izborne rezultate.\n,,Osim toga, tražićemo da se mijenjaju zakonska rješenja o javnim servisima i medijima jer smatramo da se neki od njih neprofesionalno i nekorektno obračunavaju sa političkim neistomišljenicima. Zahtijevaćemo i da se pravosudna i policijska tijela u RS i BiH odnose profesionalnije i efikasnije prema svojim ustavnim nadležnostima, kako bi se dolazilo do pune istine o ubistvima, krivičnim i koruptivnim djelima'', naglasio je Borenović.\nOn je dodao da su u PDP-u svjesni da će se pojedini režimski mediji u narednom periodu ,,obrušiti'' na PDP i njegove članove Draška Stanivukovića i Igora Crnatka, ali da će ova partija biti spremna da odgovori na napade.\nNa sastanku Glavnog odbora PDP-a koji je danas održan u Bijeljini, dogovoreno je da Deveti sabor Partije demokratskog progresa bude održan 28. septembra u Banjaluci, kada će biti izabrani novi Glavni odbor i rukovodstvo stranke, te obilježeno 20 godina od osnivanja PDP-a.


Crna Gora: Pad profita EPCG-a za 87% na godišnjem nivou - Serbia Energy Serbia Energy Balkan I Energetika - Crna Gora: Pad profita EPCG-a za 87% na godišnjem nivou\nCrna Gora: Pad profita EPCG-a za 87% na godišnjem nivou\nElektroprivreda Crne Gore je tokom devet meseci 2020. godine ostvarila profit od 2,2 miliona evra, i on je bio čak za 87% manji u odnosu na uporedni period prošle godine, kada je iznosio 17 miliona evra.\nPoslovni prihodi EPCG su, kako je saopšteno Vijestima iz te kompanije, u prvih devet meseci 2020. godine iznosili 218,74 miliona evra, što je za 24,2 miliona evra manje u odnosu na isti period prošle godine, dok su poslovni rashodi iznosili 220 miliona evra, što je manje u odnosu na 2019. godinu za 8,5 miliona evra.\n„Kao posledica pandemije Covid-19, EPCG je poslovala u ekonomskom okruženju punom izazova. Novi koronavirus usporio je ekonomiju i negativno uticao na energetski sektor gde je došlo do pada potrošnje električne nergije i nestabilnosti berzanskog trgovanja. Na rezultate poslovanja uticala je i izuzetno loša hidrološka situacija u prvih devet meseci”, istakli su iz nikšićke kompanije koja je najveći sistem u CG.\nKako su objasnili, deficit pаdаvinа značajno je uticao na poslovni rezultat kompanije.\n“I pored dobre spremnosti i stabilnog funkcionisanja priozvodnih objekata, jedan od glavnih faktora lošijeg rezultata u odnosu na prethodnu godinu jeste manja proizvodnja usled lošije hidrologije. HE Perućica je u prvih devet meseci 2020. godine ostvarila proizvodnju od 347.048 MWh, što je 33% manje u odnosu na proizvodnju ostvarenu tokom istog perioda 2019. godine. HE Piva je u prvih devet meseci 2020. godine ostvarila proizvodnju od 449.176 MWh, što je 16% manje u odnosu na proizvodnju ostvarenu tokom istog perioda prošle godine”, dodali su iz EPCG.\nU prvih devet meseci 2020 godine kompanija je ostvarila manje prihode od prodaje električne energije distributivnim potrošačima. Naime, u prvih devet meseci 2020. godine, distributivna potrošnja je iznosila 1.628 GWh, devet odsto manje u odnosu na isti period 2019. godine, što je doprinelo manjim prihodima za 14,16 miliona evra.\n„Dodatni trošak u odnosu na isti period prethodne godine EPCG je imala uvođenjem novih ekoloških taksi na državnom i lokalnom nivou. U prvih devet meseci, EPCG je imala dodatni trošak u odnosu na prethodnu godinu po osnovu emisionih kredita CO2, kao i uvećane troškove akcize na ugalj u iznosu većem od osam miliona evra”, naveli su iz EPCG.\nI pored očekivanih rezultata, EPCG je, usled negativnog uticaja pandemije u ovom periodu, dodatno subvencionisala skoro 20.000 domaćinstava, korisnika prava na subvenciju za električnu energiju, u iznosu od 1,55 miliona evra.\n„Uz optimizaciju raspoloživosti postrojenja i smanjenje troškova investicioni ciklus kompanije sprovodi se, za sada, nesmetanom dinamikom uz sigurno snabdevanje svih kupaca u Crnoj Gori”, zaključili su iz EPCG.


Ministar odbrane Srbije Aleksandar Vulin ponovio je danas u Banjoj Luci da je Srbija opredjeljena za mir, stabilnost i u tome joj je potrebna pomoć svih u regionu.\n"Srbija BiH iskreno poštuje, a RS (Republika Srpska) iskreno volimo", dodao je.\nVulin je ponovio da Srbija poštuje teritorijalni integritet i suverenitet Bosne i Hercegovine, te smatra da RS ima svoje mjesto koje ni na koji način ne može biti umanjeno ili ugroženo bilo kakvim naknadnim tumačenjima.\n"Država Srbija je garant Dejtonskog sporazuma i on se mora bezuslovno poštovati i provoditi", rekao je Vulin na konferenciji za novinare, nakon sastanka s entitetskim predsjednikom Miloradom Dodikom ističući da je Srbiji prihvatljivo sve što se dogovore predstavnici dva entiteta i tri naroda u BiH.\n"A sve što se ne radi u tom pravcu može biti izuzetno opasno i imati nesagledive posljedice, a to niko od nas ne želi. Naš najveći interes je mir i stabilnost u čitavom regionu i uspješna RS. A ona ne može biti uspješna ukoliko nema mira i stabilnosti svuda oko nas", rekao je Vulin.\nSrbija, kazao je srbijanski ministar odbrane, nastoji i ekonomski da pomogne RS.\nNajavio je da će srbijansko ministarstvo odbrane značajno povećati obim saradnje s odbrambenom industrijom RS-a, ističući da je njegov resor osigurao novac za remonte avionskih i tenkovskih motora u Fabrici specijalnih motora na Palama, te u Remontom zavodu Orao u Bijeljini.\nTo će, kaže, biti na obostranu korist, kako bi se zaposlili kapaciteti i radnici u namjenskoj insudstiji u RS.\nRazgovorima je prisustovala i entitetska premijerka Željka Cvijanović.


Prenatalna dijagnostika- analiza horionskih čupica CVS | Jevremova\nAnaliza horionskih čupica\nOva dijagnostička metoda se radi od 8-10 nedelje trudnoće i u potpunosti može isključiti postojanje Daunovog sindroma i najčešćih bolesti vezanih za polne hromozome.\nTrudnoća: Genetska dijagnostika u trudnoći: Biopsija horionskih čupica – CVS\nU okviru rane dijagnostike naslednih poremećaja, uzimanje uzorka horionskih čupica (chorionic villi sampling – CVS) dobija sve veći značaj, naročito nakon povećanog rizika koji se otkriva na skrining metodama poput double testa . U osnovi ideje da se horionske čupice mogu iskoristiti za prenatalnu dijagnostiku je činjenica da su njihove hromozomske i genske karakteristike identične bebinim..\nOsnovna prednost ove metode je u činjenici da se poremećaj nasledne osnove ploda otkriva vrlo rano, već tokom prvog tromesečja graviditeta, na brz (do 48 sati od intervencije) i jednostavan način, uz praktično jednak rizik po majku i plod kao i kod drugih metoda. Ukoliko se konstatuje poremećaj nasledne osnove, prekid trudnoće se izvodi na jednostavan način pre 10. nedelje graviditeta. Kako se određivanjem fetalnog kariotipa ustanovi i pol ploda, ova intervencija se savetuje i pacijentkinjama kod kojih postoji rizik za prenošenje bolesti vezanih za polne hromozome.\nKako se radi biopsija horionskih čupica?\nTransabdominalni pristup je daleko najpopularniji metod za uzimanje horionskih čupica. Postupak se izvodi u lokalnoj anesteziji i svakako je najkomforniji za pacijentkinje. Trudnica leži na krevetu, a intervenciji prethodi ultrazvučni pregled u cilju procene vitalnosti trudnoće i gestacijske starosti. Određivanjem položaja horion frondosuma planira se najkraći put kojim mora proći igla. Zatim se, specijalnom iglom ne narušavajući prostor u kome se nalazi embrion, uzima određena količina horionskih čupica za citogenetsku analizu.\nCeo postupak se izvodi u ambulantnim uslovima i neposredno nakon intervencije pacijentkinja se može vratiti normalnim aktivnostima. Najkasnije 48 sati po intervenciji pacijentima se saopštava rezultat citogenetske analize- kariotip ploda ako se radi PCR metoda, a do dve nedelje ukoliko se radi pun kariotip.


Šta je BiH obećala EU za 250 miliona eura kredita: Promjene Zakona o VSTV-u, poreza u FBiH | Portal 072info\nŠta je BiH obećala EU za 250 miliona eura kredita: Promjene Zakona o VSTV-u, poreza u FBiH\n6. siječnja 2021. 6. siječnja 2021. u 20:00 / Piše Portal 072info\nBosna i Hercegovina zadužila se kod Evropske unije za 250 miliona eura makrofinansijske pomoći, a detalji tog sporazuma zaključenog posljednjeg dana prošle godine ostali su skriveni široj javnosti. Bosna i Hercegovina će ovaj iznos dobiti u dvije jednake rate, a posebno su zanimljivi uvjeti koje treba ispuniti da bi drugih 125 miliona eura bilo dostupno.\n“Isplata druge rate pomoći ovisi o tome da li će Evropska komisija pozitivno ocijeniti, u ime Evropske unije, napredak ostvaren u odnosu na određeni broj makroekonomskih i strukturalnih mjera prilagođavanja i, ako važi, o zadovoljavajućem napredovanju u ispunjenju obaveza usaglašenih s MMF-om”, stoji u memorandumu koji je potpisao ministar finansija Vjekoslav Bevanda.\nUvjeti politika za koje je vezana ova pomoć temelje se na smjernicama politika koje su zajednički usaglasile EU i vlasti BiH tokom Ekonomskog i finansijskog dijaloga održanog 19. maja 2020. navodi se dalje. U skladu s tim, prije isplate svake rate ove pomoći, komisija, u saradnji s vlastima zemlje, potvrduje da su uvjeti koji dolaze uz ovu pomoć adekvatno ispunjeni ili da su postignuti novi dogovori.\n“Prije nego što komisija isplati drugu ratu, Ministarstvo finansija i trezora u ime BiH dostavlja komisiji Izjavu o ispunjavanju uvjeta za isplatu koji dolaze uz pomoć. Nakon što primi takvu izjavu, Komisija će procijeniti, na temelju konsultacija s relevantnim vlastima Zemlje, napredak ostvaren u ispunjavanju tih uvjeta. Prilikom ove procjene, posebna pažnja će se posvetiti reformama za jačanje institucionalnog okvira za makroekonomsku analizu i\nplaniranje na svim nivoima vlasti, unapređenje otpornosti na poremećaje u finansijskom sektoru, podršku dobrom upravljanju i stvaranje radnih mjesta”, stoji u dokumentu.\nUvjeti na kojima insistira EU sažeti su u “Kriterijima strukturalnih reformi”, a sačinjavaju ih jačanje institucionalnog okvira za makroekonomsku analizu i planiranje, mjere u finansijskom sektoru te dio koji je naslovljen kao “Dobro upravljanje i borba protiv korupcije”, ali i podrška ekonomskom oporavku i zapošljavanju.\nU finansijskom sektoru je uvjetovano osiguravanje ispravnog funkcioniranja novog Programa za osiguranje depozita, uključujući hitno finansiranje u slučaju krize te održavanje nezavisnosti Centralne banke i integriteta aranžmana valutnog odbora.\nZanimljivo je da se u segemtnu borbe protiv korupcije navodi i “priprema (u skladu s relevantnim preporukama Evropske komisije) i predočavanje Parlamentarnoj skupštini Bosne i Hercegovine, amandmana na trenutni Zakon o visokom sudskom i tužilačkom vijeću (VTSV), u smislu uspostavljanja sistema provjere sadržaja imovinskih kartona sudaca i tužilaca i članova VSTV-a.


IRB JEDAN OD NAJZNAČAJNIJIH RAZVOJNIH FAKTORA | SRNA\nGRADIŠKA, 3. JULA /SRNA/ - Vršilac dužnosti direktora Investiciono razvojne banke /IRB/ Republike Srpske Dražen Vrhovac izjavio je danas da je IRB na području Srpske plasirao dvije milijarde i 600 miliona KM, čime se te banka postavila kao jedan od najznačajnijih razvojnih faktora.\nVrhovac je nakon sastanka sa gradonačelnikom Gradiške Zoranom Adžićem rekao da je na području Gradiške do sada IRB plasirao oko 148 miliona KM za različite projekte i kreditne linije.\n"Devet miliona KM plasirano je za stambene kredite, 13 miliona putem obveznica i 126 miliona maraka kao podršku privrednom razvoju Gradiške", izjavio je Vrhovac novinarima u Gradišci.\nOn je naveo da su u drugoj polovini godine planirane posjete gotovo svim gradovima i opštinama Srpske, gdje će biti predstavljeni svi proizvodi IRB-a, dodajući da su početkom nove godine uvedene i nove kreditne linije.\n"Jedna od njih su i krediti za nabavku nove opreme i tehnologija, gdje smo za naše privrednike predvidjeli kamatnu stopu od tri odsto, sa rokom otplate od 12 godina i grejs periodom od dvije godine", rekao je Vrhovac.\nOn je podsjetio da je IRB Srpske u martu za sve kredine linije za privredu smanjio kamatnu stopu na 0,5 odsto.\nVrhovac je najavio da IRB na Dan banke - 6. decembra planira da pokrene Prvu investicionu konferenciju posvećenu pravcima razvoja privrede Republike Srpske.\n"Pokušaćemo da uz eminentna imena iz Republike Spske, BiH i okruženja dođemo do zaključaka u kom pravcu privreda Srpske treba da se kreće, da ih ponudimo Vladi koja će to ugraditi u Ekonomsku politiku i da IRB na osnovu toga kreira nove kreditne linije", dodao je Vrhovac.\nOn je zahvalio gradonačelniku Adžiću za kvalitetnu saradnju, navodeći da malo lokalnih zajednica u katalozima sa projektima spremno čeka investitore i da to Gradišku postavlja na čelo gradova i opština koji znaju šta i kako hoće da rade na razvoju.\nAdžić je naveo da je sa Vrhovcem razgovarao i o finansijskoj podršci za realizaciju projekta razvoja vodovodne mreže "Gradiška-istok", koji predviđa izgradnju 1.534 metra primarne vodovodne mreže za gradska naselja "Krošnja" i "Jelšingrad dva".\n"Izgradnjom ovog vodovoda biće omogućen priključak na vodovodnu mrežu za oko 580 domaćinstava, u kojima živi više od 1.900 građana od kojih su mnogi u stanju socijane potrebe", istakao je Adžić.\nOn je naveo da je za ovaj projekat predviđen grant od IRB-a od 100.000 KM, te da će grad Gradiška uložiti 80.000 KM.\n"Kroz ovaj projekat predviđeno je i da volenteri vrše promociju i edukaciju o zanačaju racionalnog trošenja vodnih resursa", dodao je Adžić.\nOn je zahvalio Vrhovcu i IRB-u za dosadašnju uspješnu saradnju, za koju je izrazio uvjerenje da će biti još uspješnija.


CarGo dogovara nabavku električnih Folksvagena › Made-in-Germany.rs\nU okviru priprema za drugi deo investicionog ciklusa, direktor kompanije CarGo Technologies Vuk Guberinić je u Beču razgovarao o nabavci nove flote CarGo vozila, najverovatnije električnih Folksvagena.\nOn je istakao da su razne automobilske kompanije izrazile nameru da sarađuju sa CarGo, jer prepoznaju rast srpske kompanije, ne samo u Srbiji, već i na tržištu Evropske unije, prenosi b92.\n– Nakon kreiranja flote u Srbiji, bazirane u okviru prvog investicionog ciklusa na Toyotinim vozilima, sada je došlo vreme da nastavimo sa razvojem i otpočnemo drugi investicioni ciklus. Najavom električnih automobila za 2020. godinu, koji su u skladu sa “green mobility” konceptom, Folksvagen je pokazao najsličniju viziju razvoja i šire društvene misije koju ima i CarGo – rekao je Guberinić.\nOn je objasnio da je, pored Srbije, CarGo prisutan i u Austriji i Švajcarskoj, kao i da je želja kompanije da doprinese zajednici u kojoj posluje, da promoviše održivi razvoj i ekološku svest. Stoga im je, kako ističe, jako važno da sarađuju sa kompanijama koje se trude da razvijaju ekološki održive modele poslovanja.\n– Sa ovakvim investicijama istovremeno jačamo i potencijal naše kompanije, jer smo nedavno u Frankfurtu predstavili „CarGo Green Mobility” projekat koji razvijamo. CarGo u Beču postiže fenomenalne rezultate, što je dokaz da je uvek moguće istaći se kvalitetom, čak i na razvijenim tržištima poput tog, na kojem postoji više opcija i veća mobilnost – rekao je Guberinić.\nKako je naglasio, kompanija CarGo od države ne traži ništa, ni novac, ni bilo kakve druge subvencije, već samo da je ostavi na miru i ne preti joj hapšenjima, jer zaposleni u toj kompaniji nisu ničiji neprijatelji, već misle dobro i Srbiji i njenim građanima.\nOd MiG na 06/06/2019 / AKTUELNO / Ostavite komentar\nNemačkoj preti kolaps zbog nedostatka vozača!


Suđenje u dnevnoj sobi: Teoretičari zavere izmišljaju sudove i donose besmislene presude\nJedna od glavnih vesti poslednjih dana u nekoliko Vajber grupa u kojima se dele uglavnom lažne informacije o koronavirusu, jeste da je 6. februara počeo „svetski sudski proces“ protiv onih koji su izmislili pandemiju i počinili zločine nad čovečanstvom. Sudski proces izgleda tako što jedan nemački advokat, poznat po širenju dezinformacija, pred kamerom čita tačke optužnice i spisak svedoka kojima će dokazati da pandemija ne postoji. Tvrdi da su sve osmislile „psihopate i sociopate“ iz krugova moći, kao i da se koronavirus može lako izlečiti vitaminima i ivermektinom. Ljudi na Vajber grupama oduševljeno komentarišu „NAJZAD!!!“, misleći da se radi o pravom sudu. Ipak, reč je takoreći o igrariji - sami kažu da svoje „dokaze“ neće davati nijednom „pravom“ sudu „jer su svi nepopravljivo korumpirani“, već će ovaj proces sprovesti van legitimnog pravosudnog sistema.\n„Tanzanija, Burundi, Haiti - tri zemlje odbacile vakcinu, sva tri predsednika su umrla!”, objavljeno je 12. jula na portalu Pravda.rs. Kroz čitav članak je potom objašnjeno da su trojica državnika odbila da učestvuju u „korona agendi”, da su bili skeptični prema epidemiji, te odbili da prihvate vakcine protiv kovida. Pravda na dnu teksta zaključuje - „sve tri države odbile vakcinu, sva tri predsednika su umrla”. Nema međutim dokaza da su njihove smrti povezane sa odnosom prema virusu koroni ili odbijanjem vakcine. Predsednici Tanzanije i Burundija preminuli su usled srčanih komplikacija, dok je predsednik Haitija brutalno ubijen.


Nekadašnji stanovnici (interno raseljena lica sa Kosova) neformalnog naselja „Južna obilaznica“ u Kragujevcu su u stalnom strahu od prinudnog iseljenja. Naime, stanovnici tog naselja su krajem 2012. zbog niskih temperatura bili primorani da pronađu drugi smeštaj, tako da se veći deo stanovnika (6 porodica, od kojih je 33 dece) smestio u napuštenu baraku GP Koteks. Tom prilikom su dve porodice bile privremeno smeštene u naselju Ilićevo, odakle su morale da se isele, a utočište su sredinom 2013. ponovo našle na prostoru nekadašnjeg naselja „Južna obilaznica“, gde su izgradile barake.\nStanovnike barake GP Koteks je posetio vlasnik zemljišta i nepokretnosti sredinom septembra 2013. godine, sa zahtevom da objekat u što kraćem periodu oslobode i raščiste. S druge strane, stanovnike koji su se ponovo naselili na prostoru nekadašnjeg neformalnog naselja „Južna obilaznica“ učestalo posećuju komunalni inspektori, počevši od 4. oktobra 2013. godine, zahtevajući od njih usmeno, bez uručivanja rešenja, da se što pre, a najkasnije u roku od 15 dana isele sa tog prostora.\nDo sada niko od nadežnih institucija Grada Kragujevca nije posetio ove porodice, niti im je uputio predlog za alternativni smeštaj ili trajno rešenje stambenog pitanja. Praxis je u neprijatnom telefonskom razgovoru sa službenikom koji je zaposlen u kancelariji Poverenika za izbeglice i migracije u Kragujevcu saznao da „gradski čelnici ne žele da se bave tim pitanjem“. Tim povodom, Praxis se obratio Komesarijatu za izbeglice i migracije, pozivajući ga da preduzme neophodne mere i aktivnosti u cilju zaštite interno raseljenih porodica.


dejvid-svimer - strana 6 - Vesti - Svet Plus\ndejvid svimer najnovije vesti - strana 6\nDejvid Bekam i Gordon Remzi otvaraju restoran u luksuznom hotelu\nSlavni fudbaler Dejvid Bekam i čuveni škotski kuvar Dejvid Remzi uskoro će postati vlasnici restorana u luksuznom hotelu u Las Vegasu.\nDejvid Geta na Exitu! Žurka koja se ne propušta! (Video)\nDejvid Geta, najuspešniji DJ i producent svih vremena, prirediće na Dance Areni najveću žurku ove sezone!\nDejvid Bekam se u suzama oprostio od fudbala (Video)\nSlavni fudbaler Dejvid Bekam odigrao je svoju poslednju utakmicu. On se od fudbala oprostio u suzama, noseći dres PSG-a.\nDejvid Bekam se povlači iz fudbala: Došlo je moje vreme, spreman sam\nDejvid Bekam je lice koje se pojavljivalo na hiljadama bilborda širom sveta, on je fudbaler koji je postao zvezda u Holivudu, modna ikona i superzvezda, ali pre svega, fudbaler.\nDejvid Bekam kupio repliku automobila Stiva Mekvina\nPopularni fudbaler Dejvid Bekam kupio je repliku "Poršea" Stiva Mekvina - 911, model iz 1969. godine.\nDejvid Bekam u gaćama trči po ulici (Video)\nDrage dame nedelja je i sasvim prikladno vreme da malo uživate dok spremate ručak, a pogled na golišavog Bekama će vam dati poleta, pazite samo da vam nešto ne zagori.\nUskladili stajling: Dejvid Bekam sa sinovima na utakmici\nFudbalska zvezda Dejvid Bekam sa svoja tri sina uživao je u košarkaškoj utakmici dok je supruga Viktorija, po svemu sudeći, ostala kod kuće posvetivši se majčinskim obavezama prema ćerki Harper Seven.\nDejvid Bekam uskoro u ulozi voditelja?\nEngleski fudbaler Dejvid Bekam mogao bi uskoro da sa fudbalskog stadiona pređe u televizijski studio, jer je dobio ponudu da ima svoj šou program.\nDejvid Bekam lansira novu kolekciju veša\nFudbaler Dejvid Bekam lansiraće novu kolekciju veša "H&M" pre Božića, prenose britanski mediji.


Skoro polovina Crnogoraca ne želi da se vakciniše - Sputnjik Srbija\n15:51 02 Mart 2021\n20:21 13.11.2020 Preuzmite kraći link\nSkoro polovina građana Crne Gore, tačnije 47 odsto, ne bi se vakcinisala u slučaju kada bi bila dostupna vakcina protiv kovid-19, pokazalo je istraživanje agencije Ipsos, prenosi portal RTCG.\nKako se navodi, blizu dve petine ili 38 odsto bi se vakcinisalo, dok 15 odsto nije znalo ili htelo da odgovori na postavljeno pitanje.\nDa bi vakcine trebalo izbegavati jer mogu da izazovu druge bolesti i imaju neželjena dejstva smatra 49 odsto ispitanika, dok se 43 odsto uopšte ne slaže sa tom tvrdnjom.\nIstovremeno, 79 odsto smatra da su vakcine jedan od najboljih izuma medicine i da su zahvaljujući njima iskorenjene mnoge zarazne bolesti.\nIstraživanje je pokazalo i da nešto preko dve petine građana, 42 odsto, navodi da primenjuje sve tri javnozdravstvene mere prevencije od virusa - držanje fizičke distance, nošenje maski i pranje ruku.\nPodaci ukazuju da 82 odsto ispitanika nikad nije primilo vakcinu protiv sezonskog gripa, dok skoro petina, odnosno 18 odsto, jeste.\nIstraživanje je rađeno na reprezentativnom uzorku od 825 građana koji imaju 18 i više godina u periodu od 17. do 20. oktobra ove godine, a realizovano je uz podršku UNICEF-a i ambasade Velike Britanije u Podgorici.\nDržavni sekretar Ministarstva zdravlja: Ko se ne vakciniše, biće kažnjen\nkoronavirus, Crna Gora, vakcinacija


Australija se odrekla Asanža - Sputnjik Srbija\n07:33 12.04.2019 (osveženo 09:21 12.04.2019) Preuzmite kraći link\nPo rečima Morisona, Asanžu pomažu u konzulatu, ali kao svakom drugom Australijancu u takvoj situaciji. Neće biti nekog specijalnog odnosa prema njemu.\nPremijer je dodao da prekršaj koji se stavlja na teret osnivaču „Vikiliksa“ u ovom slučaju nema značaja. Državljaninu Australije koji se suočava sa pravosudnim sistemom u drugim državama u svakom slučaju se pružaju konsultacije i pruža se podrška, objasnio je Morison.\n„Tako funkcioniše sistem“, zaključio je on.\nČistka se nastavlja: Policija Ekvadora uhapsila Asanžovog bliskog čoveka\nAsanž je postao poznat širom sveta nakon niza publikacija o slučajevima kao što su vojne operacije SAD u Avganistanu i Iraku, kao i uslovima u kojima borave ljudi u zatvoru Gvantanamo. Asanž je autor programa na televizijskom kanalu RT, koji je 2013. godine pobedio na festivalu u Njujorku.


EU i NATO pozdravili ishod referenduma\n19 septembar, 2014\nZa jedne je to potvrda ujedinjene i snažne EU, a drugi u činjenici da će opstati Velika Britanija vide garanciju očuvanja snage vojnog saveza\nEvro - atlantske institucije pozdravljaju odluku većine Škota da ostanu u sastavu Ujedinjenog Kraljevstva.\nPovodom odluke većine Škota da ostanu u Ujedinjenom Kraljevstvu, oglasio se predsjednik Evropske komisije Žoze Manuel Barozo jasno iskazujući zadovoljstvom rezultatom referenduma.\n"Pozdravljam odluku škotskog naroda da zadrži jedinstvo Ujedinjenog Kraljevstva. Ovakav rezultat referenduma je dobar za našu ujedinjenu, otvorenu i snažnu Evropu. To je upravo ono za šta se bori Evropske komisija. Komisija takodje pozdravlja činjenicu da su tokom debate vodjene proteklih godina, škotska vlada i narod više puta pokazali i potvrdili svoje evropsko opredjeljenje. Takodje smo spremni da se uključimo u konstruktivan dijalog sa škotskom vladom o oblastima koje su u njenoj nadležnosti, veoma važnim za škotsku budućnost, poput rasta i zapošljavanja, energije i zaštite živote sredine".\nUpravo tu treba tražiti dodatne razloge zašto Briselu odgovora ostanak pro-evropskih Škota u ne uvijek Uniji naklonjenom britanskom kraljevstvu. Nadaju se da će, ukoliko, kako najavljuje premijer Kameron, za tri godine dodje do svebritanskog referenduma o tome stati ili ne u sastavu Unije, imati snažan glas ZA na svojoj strani. Sa druge strane, separatisti poput najjače flamanske partije, NVA su se nadali da će Škotska otvoriti vrata kroz koja će uskoro proći i nezavisna Flandrija.\n"EU se treba manje širiti izvan Unije, ali treba da bude sposobna da ima unutrašnje debate za one narode koji bi željeli da idu svojim putem na miran i demokratski način. Vjerujem da to treba da bude moguće - Škoti su prvi, možda će oni da otvorene branu, vidjećemo"\nVidjeli smo, medjutim, nešto drugo, čemu su se, sa razlogom, obradovali i u sjedištu NATO. Tako generalni sekretar, Anders Fog Rasmusen, poručuje da u potpunosti poštuje odluku Škota, te da pozdravlja izjavu britanskog premijera kako će Ujedinjeno Kraljevstvo nastaviti dalje kao jedinstvena zemlja. On podsjeća da je riječ o zemlji koja je jedan od osnivača Alijanse, uz uvjerenje da će Velika Britanija nastaviti sa odlučujućom ulogom u očuvanju čvrstog vojnog saveza.


BalkanMagazin :: Prepucavanja preko žutog bunara\nPrepucavanja preko žutog bunara\nsreda, 04. april 2012 09:33\nIako je bušotina u Bečeju zabetonirana u koaliciji sevaju varnice. Čekaju se rezultati analize, koja treba da pokaže zašto je došlo do havarije, kako bi se utvrdilo ko je odgovoran za erupciju gasa\nUmesto da konačno saniranje havarije bušotine žutog bunara u bečejskom Donjem gradu zbliži partnere u uzdrmanoj vladajućoj koaliciji ono ih je, u jeku predizborne kampanje, još više udaljilo.\nTako su se predsednik opštine Peter Knezi i njegov zamenik Budislav Medurić javnosti obratili na odvojenim sastancima sa novinarima. Prilikom nedavne erupcije bušotine nepunih 60 sati Bečejci, pogotovo žitelji Donjeg grada, živeli su sa određenom dozom zebnje, ali usledila je brza i stručna intervencija iskusnih stručnjaka iz NIS-a. Sada se čekaju stručne analize, koje će nedvosmisleno dati odgovor zbog čega je došlo do havarije i utvrditi, eventualnu, odgovornost.\n„Mnogo je nepoznanica oko ishitrenog realizovanja projekta bušenja Žutog bunara u Donjem gradu, uz napomenu da je naših 14 odbornika glasalo za tu investiciju i da smo i sada za to da žitelji pomenutog dela grada, shodno tradiciji, imaju Žuti bunar u svom okruženju. Ne optužujemo i ne želimo da prejudiciramo stvari, ali tražimo da se ispita odgovornost svih koji su doveli do neželjene situacije”, saopštili su iz Demokratske stranke. U daljim primedbama stoji da je izostala konsultacija stručnjaka, pogotovo ako se zna da je pre nepunih godinu dana uspešno okončana geotermalna bušotina za potrebe buduće banje na dubini od 1.101 metar, a aktuelna je imala dubinu 336 metara.\nIako je vidno bio dirnut reakcijom koalicionog patnera u vlasti, predsednik opštine Peter Knezi nije želeo da govori s aspekta političke stranke kojoj pripada (SVM), jer smatra da žuti bunar nije političko pitanje, ali je rekavši da „svi koji rade imaju šansu da greše, dok oni drugi obično ne greše”, poslao jasnu poruku.\n- Nema mesta nikakvom političkom i ličnom prepucavanju, već treba uputiti veliku zahvalnost ekipi NIS-a u sanaciji havarije bušotine u Donjem gradu, zatim policiji, vatrogascima i poljočuvarima Link FTC, koji su sve vreme danju i noću brinuli o bezbednosti, kao i sugrađanima tog dela grada. Sada su komunalci i vatrogasci angažovani da urede prostor na raskrsnici ulica Republikanske i Nikole Tesle i čiste se kolovozi i trotoari od nanosa peska iz bušotine i ostataka cementiranja bušotine - rekao je Knezi.\nAmerikanci i Kinezi investiraju u Smederevu\nPrimamljivi srpski solarni kilovati\nStruja iz stajskog đubriva\nU Cerovu se ponovo kopa\nUskoro solarni kilovati iz Kuršumlije\nSlede kapitalna ulaganja u energetiku\nPočela sanacija Palićkog jezera\nMilijarde, čelik, avioni...\nBor, prioritet buduće vlade Srbije\nNa tapetu energetski sporazum sa Rusijom\nŽelezare Smederevo - moneta u izbornom marketingu\nDinkić prepisuje borski recept nerazvijenima\nSrbijagas –pojas za spasavanje Medoprodukta


Foto: Tanjug/AP | Tramp Lavrovu: Rusija da se ne miješa u izbore u SAD\nTanjug 11.12.2019 08:03\nS Lavrovim je razgovarao i američki državni sekretar Majk Pompeo, koji je poručio da je "neprihvatljivo" bilo koje strano miješanje u američke izbore i poručio Rusiji i drugim zemljama da će Trampova administracija zaštititi integritet glasanja, prenosi Glas Amerike.\nPompeo je na konferenciji za novinare s Lavrovim, s kojim je u Stejt departmentu razgovarao o kontroli naoružanja, Ukrajini, Siriji i Venecueli, naglasio da će Trampova administracija spriječiti miješanje u izbore.\n"Jasno sam stavio do znanja da je to neprihvatljivo i jasno sam Rusiji iznio naša očekivanja. Trampova administracija će uvijek raditi da zaštiti integritet naših izbora", naglasio je Pompeo.\nUoči susreta s Trampom u Bijeloj kući, Lavrov je ponovo odbacio optužbe da se Rusija miješala u američke predsjedničke izbore 2016. godine.\nRekao je da je Moskva željela da objavi detalje komunikacije s Vašingtonom koji bi, kako je naveo, oslobodili Rusiju od optužbi da se miješala u izbore, ali da su SAD to blokirale.\nLavrov je kritikovao "talas sumnji koji je obuzeo Vašington" u vezi s miješanjem u izbore i ponovio zahtjev da se dokazi za takve aktivnosti predaju Moskvi.\n"Sve spekulacije o našem navodnom miješanju u unutrašnje procese u SAD su neosnovane. Niko nam nije dao dokaz zato što ne postoji", rekao je ruski šef diplomatije.\nU saopštenju Bijele kuće o susretu Trampa i Lavrova navodi se i da je američki lider naglasio svoju podršku efikasnoj globalnoj kontroli naoružanja koja ne uključuje samo Rusiju, već i Kinu.\nTramp je pozdravio angažovanje Rusije u oblastima od zajedničkog interesa, uključujući pozitivne korake koje dvije zemlje mogu da preduzmu, a koje se odnose na uhapšene građane.\nPozvao je Rusiju da podrži SAD u naporima da spriječe Iran da razvije nuklearno oružje i obezbijede denuklearizaciju Sjeverne Koreje.\nTramp i Lavrov su, dodaje se u saopštenju, razgovarali o odnosima s Kinom.\nAmerički predsjednik je ukazao na potrebu za "poštenom i recipročnom trgovinom" s Kinom i istakao da će bolji odnosi s Rusijom omogućiti veću trgovinu između dvije zemlje.\nPosjeta ruskog šefa diplomatije Vašingtonu, prva od maja 2017. godine, odvija se u sjenci zvaničnog iznošenja optužbi u procesu opoziva Trampa i predsjednikovih kritika na račun internog izvještaja Sekretarijata za pravosuđe, u kojem se navodi da je FBI opravdano otvorio istragu o vezama između Trampovog izbornog štaba u kampanji 2016. godine i Rusije.\nLavrov je u Vašington doputovao poslije posjete Parizu, gdje su se u ponedjeljak sastali ruski i ukrajinski predsjednik Vladimir Putin i Volodimir Zelenski, uz lidere Francuske i Njemačke.\nNa sastanku je postignut dogovor o oživljavanju mirovnih pregovora o okončanju konflikta u istočnoj Ukrajini i razmjeni svih zatvorenika.\nUoči susreta Trampa i Lavrova, članovi Kongresa pozvali su predsjednika SAD da upozori Lavrova na miješanje u američke izbore.\nSergej Lavrov Donald Tramp Rusija SAD Izbori\nMeksički novinar Eduardo Očoa ubijen ispred kuće\n"Većina misli da je eksplozija u Bejrutu bila nesrećan slučaj"\nEksplozija u Bejrutu odložila izricanje presude pripadnicima Hezbolaha\nTurska šalje Libanu medicinsku i humanitarnu pomoć uz tim stručnjaka


Womax električni trimer za travu W-RT 600 cena, cene Srbija, prodaja Beograd Novi Sad Niš\nWomax električni trimer za travu W-RT 600 cene\nEPonuda nije internet prodavnica već Vam omogućava da brzo i lako nađete Womax električni trimer za travu W-RT 600 po najjeftinijoj ceni. Naš cilj je da kupci budu što bolje informisani o ponudi Womax električni trimer za travu W-RT 600 na tržištu Srbije. Vrlo lako nalazite željeni proizvod za kategoriju Trimeri za travu cene, ne morate da lutate od sajta do sajta za Womax Trimeri za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Womax električni trimer za travu W-RT 600 sa PRODAVCEM. EPonuda ne može da garantuje potpunu tačnost specifikacije i slika za Womax električni trimer za travu W-RT 600. Pre kupovine, podatke za Womax električni trimer za travu W-RT 600 proverite na sajtu PROIZVOĐAČA.


NEPOBEDIVI STRELAC Milner nastavio da piše istoriju fudbala na nestvaran način - Sportal\nPredrag Đukanović - Vest objavljena: 13:36 - 22.08.2018\nDavne 2002, kada je nastupao za Lids junajted, počela je čudna tradicija da, kada god Milner postigne pogodak, njegov klub ne izgubi utakmicu.\nDžejms Milner Foto: Stare Slike\nNiz se nastavio dok je igrao u Njukaslu, Aston Vili, Mančester sitiju, pa sada i u Liverpulu. On je u ponedeljak na meču protiv kluba, u kojem je kapiten naš Luka Milivojević, postigao pogodak iz penala koji je napravljen nad Salahom i time nastavio ovu tradiciju dugu više od decenije i po. Tokom nje je odigrao 659 mečeva i nikada, u 74 slučajeva kada je bio strelac, nije osetio gorčinu poraza.\nDžejms Milner je drugi najmlađi strelac u istoriji Premijer lige, jer je prvi pogodak postigao sa 16 godina i 356 dana. Prvi na toj listi je Džejms Von, koji je gol postigao sa 16 godina i 270 dana.\nEvropski fudbal Luka Milivojević FK Kristal Palas Džejms Milner


CoinMarketCap objavio novu verziju mobilne aplikacije za iOS i Android\nBTC $61.200 -0,16%\nETH $3.777 -3,05%\nBCH $609 -2,37%\nDOGE $0,26 +10,39%\nNova verzija mobilne aplikacije CoinMarketCap-a će omogućiti praćenje cena i postavljanje cenovnog alarma.\nCoinMarketCap je danas objavio novu verziju mobilne aplikacije za iOS i po prvi put za Android, sa dodanim opcijama za praćenje cena i korisničke naloge.\nPrema veb-sajtu, mobilna aplikacija će imati grafikone sa ‘svećama’, dnevne grafikone sa informacijama o ceni i opcije za postavljanje cenovnog alarma na sve kriptovalute dostupne na CoinMarketCap-u.\nKako bi koristio aplikaciju, korisnik mora da ima aktiviran nalog na CoinMarketCap-u. Aplikacija će takođe omogućiti korisnicima da prate vesti sa različitih medijskih izvora, kao i da upoređuju cene jednih kriptovaluta sa drugim.\nProšlog avgusta, CoinMarketCap je pokrenuo profesionalni, plaćeni API koji cilja na programere i fondove, koji prati tržišta derivata bazirana na kriptu, uz podršku za fjučerse, opcije i OTC berze za mesečnu naknadu.\nU martu je CMC najavio da će pokrenuti dva kripto indeksa na Nasdaq Global Index Data servisu, Bloomberg Terminalu, Thomson Reuters Eikon-u i Borse Stuttgart-u.\nTakođe ove godine, CoinMarketCap je naveo da će izmeniti način merenja podataka vezanih za kripto berze nakon istraživanja koje je tvrdilo da većina berzi lažira svoje podatke.\nPrva iOS aplikacija kompanije CoinMarketCap lansirana je prošlog maja u čast petog rođendana sajta. U to vreme, sajt je bio na 175. mestu u svetu po posećenosti; trenutni rang od 16. aprila je 482. mesto.\nCoinMarketCap pokreće "profesionalni" API za programere i fondove


"Čudo u Šarganu" i "Peščanik" zagrejali dlanove publike - Kultura - Dnevni list Danas\nPočetna » Kultura » „Čudo u Šarganu“ i „Peščanik“ zagrejali dlanove publike\nU toku je Amaterski pozorišni festival "Milivojev štap i šešir"\n0Piše: M. V. 26. februara 2019. 21.02 Izmenjeno: 21.04\nOvom predstavom su požarevački amateri dobro „zagrejali dlanove“ brojne publike u sali Centra za kulturu. Stručni žiri nagradu za slikovitu kreaciju lika dodelio je ovog puta Valentinu Oljači, koji je tumačio lik Anđelka, dok je repliku Milivojevog štapa, kao nagradu za najboljeg aktera večeri, dobila Snežana Mandrašević, za ulogu Ikonije.\nPrethodne večeri nastupilo je Akademsko pozorište SKC Kragujevac sa predstavom „Peščanik“. Stručni žiri nagradu za slikovitu kreaciju lika dodelio je Aleksi Svilarovu, za ulogu Firera. Glumac večeri i dobitnik Milivojevog štapa je Ilija Ivanović, koji je tumačio ulogu Eduarda Sama.\nPožarevljani su dosad imali priliku i da vide predstave pozorišta iz Beograda Studio „BIS“ „Pokondirena tikva“ i „Bal vampira“ pozorišta „Branislav Nušić“ iz Šida. Publika će večeras videti još predstavu „Profesionalac“ u izvođenju Milanovačkog amaterskog pozorišta. Na zatvaranju festivala, nakon proglašenja pobednika, u njegovu čast glumci smederevskog „Kreativnog haosa“ odigraće predstavu „Murlin Munro“.\nU spomen na svog čuvenog sugrađanina Milivoja Živanovića (1900-1976), Požarevljani su pokrenuli dva festivala. Jedan je „Milivojev štap i šešir“, posvećen amaterskim pozorištima, a drugi su aprilske Glumačke svečanosti, na kojima se nadmeću glumci profesionalnih pozorišta\namateri, pozorisni festival, PozorištePožarevac\nSudbina žene u žrvnju novca, morala i erosa


Mladi lekari od danas na radnim mestima - Pirot Plus Online\nMladi lekari od danas na radnim mestima\n06. februar 2013. 10:38 Gradska hronika Pirot Plus Online\nU Opštoj bolnici i Domu zdravlja danas je počelo sa radom 20 lekara na određeno vreme od godinu dana, čije zapošljavanje će se finansirati sredstvima lokalnog Budžeta. Dr Vesna Janković, direktorka Doma zdravlja, kaže da su kao i prošle godine kriterijumi za izbor lekara bili prosečna ocena, dužina studiranja i dužina čekanja na posao.\n-Odabrano je 20 lekara, po 10 za Bolnicu i Dom zdravlja. U Domu zdravlja angažovani lekari radiće na realizaciji tri projekta, a to su unapređenje nivoa zdravstvene zaštite u seoskom području, jačanje kapaciteta službe hitne medicinske pomoći i uvpđenje kućnih poseta za stara lica iznad 65 godina i decu sa posebnim potrebama. Sve ovo ne bi bilo moguće sa raspoloživim kadrom, tako da je ovo jedan primer dobre prakse, i jednog dobrog partnerstva sa lokalnom samoupravom, koja na ovaj način pokazuje da vodi računa ne samo o nezapošljenim lekarima već i o stanovništvu opštine – kaže doktorka Janković.\nPrema rečima doktorke Janković cilj realizacije ovog projekta je unapređenja zdravstvene zaštite stanovništva.\n-Prijemom lekara mi ćemo unaprediti rad sližbe hitne medicinske pomoći i smanjiti vreme od poziva do odlaska na lice mesta. Unapredićemo, a sa tim smo počeli još prošle godine, zdravstvenu zaštitu u selima . Tako što će još neka sela, osim onih koja su bila obuhvaćena prošle godine, imati češće lekara na raspolaganju. I nastavićemo sa institucijom kućnih poseta za ljude iz seoskih područja kojima je teško da dođu na pregled. Treći segment koji je nesumnivo potreban, svuda u sveti pa i kod nas govori se o neophodnosti sagledavanja osetljivih grupa, što ćemo mi sa uvođenjem dva tipa kućne poste preko službe za kućnu negu ove godine i uraditi – kaže doktorka Janković.\nDr Radovan Ilić, direktor Opšte bolnice kaže da su lekari danas počeli sa radom i u ovoj zdravstvenoj ustanovi na radnim mestima na koja su raspoređeni. Dr Ilić napominje da i ove godine očekuje pozitivne efekte ovog projekta.\n-Pominjao sam i ranije benefite koje ima i zdravstvena ustnova a i lekari koji su na ovaj način angažovani. To je baza budućih specijalista koja se izdvaja iz ove grupe lekara koji određeno vreme provedu u našoj zdravstveno ustanovi. Ja se nadam da u budućem periodu od ovih lekar, koji stiču određena iskustva mi regrutujemo buduće specijaliste za rad na odeljenjima naše Bolnice. Ovo je velika prednost i samih lekara a i ustanove koja ih angažuje na ovaj način – kaže doktor Ilić.


Vest da se Đorđe Miljenović poznat kao Skaj Vikler oženio dvadesetogodišnjom Minom, najmlađom ćerkom naše glumačke legende Aleksandra Berčeka, te 2009. bila je udarna tema tabloida, mada se, zapravo, ništa nije znalo o njihovoj vezi - osim činjenice da su na fotkama delovali baš srećno.\n- Mina je nešto najlepše što mi se dogodilo u životu i ne želim da se od našeg venčanja pravi cirkus u koji će protiv svoje volje biti uključeni članovi porodice i neki prijatelji koji to ne žele - zamolio je tad Vikler.\nMina se nakon toga nije oglašavala, Vikler se u svom fazonu zezao s novinarima nudeći im "sočne detalje" tipa da "Mina sjajno kuva, cijanid jedva da se oseća", a pričalo se da je strogi Berček prekinuo svaku komunikaciju - i sa medijima i sa mladim bračnim parom.\nVest o razvodu stigla je samo nekoliko meseci kasnije. Viklera su po gradu nastavili da "love" s nekim drugim devojkama, a Mina - Mina je nestala. Bar što se tiče srpskih medija. I, sudeći po njenim profilima na društvenim mrežama, čini se da joj od tada baš dobro ide... Kako danas izgleda pogledajte OVDE.


EU želi da ograniči dominaciju američkih kompanija u kartičnom plaćanju – The PRESTIGE\nEU želi da ograniči dominaciju američkih kompanija u kartičnom plaćanju\nAmeričke kompanije kao što su Visa, Mastercard i PayPal dominiraju platnim prometom, a Evropska unija to želi promijeniti. Uvjerenje je da će to biti urađeno na dobrobit potrošača.\nPandemija koronavirusa je doprinijela da kartično plaćanje bude još učestalije, a Evropska centralna banka (ECB) je sebi postavila za cilj da ograniči dominaciju američkih kompanija u platnom prometu. Smatra se da potrošači ne smiju biti zavisni samo od nekoliko kompanija, među kojima su i one spomenute.\nProšle jeseni je Evropska komisija napravila “Strategiju EU za plaćanje u trgovini na malo”. Njome će se nastojati podstaknuti finansijski sektor i maloprodaja na način da se ograniči uticaj korporacija iz Sjedinjenih Američkih Država.\nPoruka iz EU jeste da njenim građanima mora biti dostupno više kvalitetnih rješenja za plaćanje. Očekuje se i da bi više konkurencije značilo niže cijene i omogućilo da privatni podaci potrošača budu sigurni.\nNavedeni ciljevi su okupili 16 evropskih banaka i bankarskih grupa iz pet zemalja, kao i dva provajdera platnih usluga. Oni su stvorili Evropsku platnu inicijativu (EPI) i pokušaće da važni podaci u platnim transakcijama ne zaobilaze Stari kontinent i da ostvare više prihoda.\nŠta bi to trebalo da znači u praksi\nPretpostavlja se da bi u budućnosti potrošači mogli plaćati karticom ili digitalnim novčanikom bilo gdje da se nalaze u Evropi. Mogućnosti kupovine bi bile neograničene, a regulisali bi je banke sa sjedištem u Evropi.\nPrimjera radi, ako Njemac želi kupiti torbicu u Francuskoj, stolnjak u Holandiji ili čokoladu u Belgiji, onda mu je uglavnom potrebna usluga američkih kompanija. Većina plaća PayPalom, Visom ili Mastercardom. Prema podacima njemačke centralne banke, dvije trećine evropskih kartičnih plaćanja se vrši preko navedenih kompanija.\nAmerička superiornost na ovom polju je utoliko veća zbog drugih kompanija za plaćanje kao što su Apple Pay, Google Pay i Amazon Play.\nMeđutim, ova ideja EU bi mogla imati svoje poteškoće. Naime, mnogi su zadovoljni uslugama spomenutih američkih kompanija i stekle su povjerenje potrošača. Tako da bi i evropski sistem morao biti jednako, ako ne i više kvalitetan od američkog. Izgledno je i to da bi to bio vrlo skup proces, piše list Frankfurter Allgemeine Zeitung.\nPhilip Morris širi proizvodnju duvanskih proizvoda bez štetnog dima\nSaudijska Arabija diže cijene goriva za 80 odsto\nMladi Amerikanac dobio 451 milion dolara na lutriji


Zdrava Srbija otvorila sedam odbora u Južnom Banatu\nKonstituisan je Gradski odbor stranke Zdrava Srbija u Pančevu kao i opštinski odbori u Kovinu, Vršcu, Alibunaru, Opovu, Kovačici i Beloj crkvi. Potpisivanju je prisustvovao i predsednik Zdrave Srbije Milan Stamatović.\n„Želim da se zahvalim svima koji su tu da podrže otvaranje novih kancelarija naše stranke i opštinskih odbora. Osnovali smo Gradski odbor u Pančevu i opštinske odbore u Kovinu, Vršcu, Alibunaru, Opovu, Kovačici i Beloj Crkvi, na teritoriji na kojoj živi oko 200.000 stanovnika, nastavivši tako da, kao što smo pri samom osnivanju Zdrave Srbije i najavili, širimo mrežu svojih odbora sistemom koncentričnih krugova iz sedišta stranke u Čajetini. Suštinska decentralizacija je jedno od osnovnih načela Zdrave Srbije a kao što sam naglasio krajem novembra kada smo osnivali Pokrajinski i Gradski odbor stranke u Novom Sadu, zaštita nacionalnih interesa i očuvanje tradicionalnih vrednosti je ono za šta ćemo se svim srcem boriti“, rekao je Stamatović.\nUdruženje građana „Belocrkvanska slobodna inicijativa“ potpisala je protokol o saradnji sa partijom Zdrava Srbija, a aktivnosti u skladu sa tim očekuju se u narednom periodu.\nZa predsednika Gradskog odbora u Pančevu izabran je Milan Novaković, predsednik opštinskog odbora u Vršcu biće Saša Stojšin, Alen Kuzelka u Beloj Crkvi, Dalibor Ružić u Kovinu, Aleksandar Kutlešić u Alibunaru, Marina Netković u Kovačici i Rodoljub Jasić u Opovu.\nNarednih nedelja očekuje se formiranje novih opštinskih odbora Zdrave Srbije širom Srbije, najavio je nedavno Stamatović.\nKada je krajem novembra formiran Pokrajinski i Gradski odbor ove stranke u Novom Sadu, istaknuto je da se novim odborima teži decentralizaciji i zaštiti nacionalnih interesa, naglasio je tada Stamatović. Svi novoformirani odbori će slediti programska načela i principe Zdrave Srbije. Više pažnje biće poklonjeno nacionalnim manjinama ali i ruralnom razvoju, uz veće uključivanje mladih u privredne tokove.\nJužni Banat, Milan Stamatović, načela, odbori, opštinski, partija, stranka, Zdrava Srbija


M. Grad: Sastanak načelnice sa direktorima škola oko usklađivanja redova vožnje\nNaslovnica DRUŠTVO M. Grad: Sastanak načelnice sa direktorima škola oko usklađivanja redova vožnje\nNačelnica opštine Mrkonjić Grad Divna Aničić održala je danas sastanak sa direktorima osnovnih i srednjih škola i prevoznicima, na kojem je bilo riječi o usklađivanju redova vožnje zbog pandemije i promjena u organizaciji nastave.\nAničićeva je rekla da će opština uputiti apel Ministarstvu za finansijsku pomoć kako bi se uvele nove linije.\n“Direktorice osnovnih škola su napravile raspored u skladu sa preporukama i potrebno je uvesti nove linije, a za to trebaju dodatna sredstva. Opština je i prije ovoga imala sklopljen ugovor sa tri prevoznika sa područja opštine gdje im plaćamo dodatnih 0,15KM po pređenom kilometru. Spremni smo sufinansirati nove linije, ali nismo spremni preuzeti sve obaveze, uputićemo apel Ministarstvu i očekujemo njihov odgovor do kraja sedmice”, rekla je Aničićeva.\nPrevoznik Gavrilo Vučenović ističe da će bez dodatnih sredstava biti teško organizovati prevoz đaka.\n“Prevoz je i do sada bio ugrožen, mali je broj đaka i putnika, kilometraže su duge, a putevi loši. Mi smo spremni da radimo, ali moramo dobiti dodatna sredstva”, kazao je Vučenović.\nDirektorica Osnovne škole ”Ivan Goran Kovačić” Suzana Milić rekla je da se traže rjšenja kako i na koji način obezbijediti nove linije\n“Nakon sastanka došli smo do zaključka da treba da se uvedu još dvije dodatne linije kako bi se ispoštovale sve epidemiološke mjere i kako djeca ne bi imala slobodnog hoda da čekaju prevoznike. To traži dodatna sredstva, uputićemo dopis Ministarstvu prosvjete da vidimo hoće li i oni učestvovati u finansiranju, u suprotnom naći ćemo neko rješenje i početi sa novom školskom godinom”, rekla je Milićeva.\nPrethodni članakU Šipovu uhapšen pijani vozač\nSljedeći članakHaos u kampu Lipa: Migranti kamenjem gađali policiju, specijalci izašli na teren, čuli se i pucnji


Privredni razvoj zahteva i konkuretnu radnu snagu i zato su važne investicije u obrazovanje, istraživanje i razvoj, istakao je Dejan Šoškić, profesor na Ekonomskom fakultetu u Beogradu.\nStopa nezaposlenosti u Evropskoj uniji pala je u oktobru na 7,4 odsto sa 7,5 odsto iz septembra, dok je u evrozoni "skliznula" na 8,8 odsto sa 8,9 procenata iz prethodnog meseca, saopštila je evropska služba za statistiku Evrostat.\nStopa nezaposlenosti u Srbiji iznosila je u trećem kvartalu 2017. godine 12,9 odsto, što je za 1,2 procentna poena više nego u prethodnom tromesečju.\nProcenjuje se da mladi ljudi čine preko 35 procenata nezaposlenog stanovništva širom sveta u 2017. godini.\nLaslo Bok, potpredsednik odeljenja za ljudske resurse u Googlu podelio formulu za idealnu biografiju\nLaslo Bok, potpredsednik odeljenja za ljudske resurse u kompaniji Google, u intervjuu "New York Times"-u dao je nekoliko mudrih i veoma korisnih saveta budućim kandidatima za posao.\nDrugi krug konkursa za program prekvalifikacije u IT je završen a više od 12.300 kandidata se prijavilo, u okviru koga će 900 građana širom Srbije biti obučeno za rad na poziciji programera.\nNezaposlenost mladih pala za 15 odsto\nMinistar za rаd Zoran Đorđević izjavio je da je u odnosu na prošlu godinu smanjena nezaposlenost mladih za skoro 15 odsto.\nKonkurs za prekvalifikaciju u IT sektoru zatvara se sutra, a Kancelarija za informacione tehnologije i eUpravu pozvala je još jednom sve zainteresovane gradjane da se prijave.


ponedjeljak, 15 jun 2015 19:01\nAngažovanje PES u Grupi socijalista i demokrata u Evropskom Parlamentu, kao i u Grupi Komiteta regiona, zastupljenost u Evropskoj komisiji i pomoć partijama na nacionalnim nivoima, pomogli su u oblikovanju evropske političke agende, koja je okrenuta miru, razvoju i demokratiji.\nPosebno želim da istaknem podršku PES politici proširenja EU i evropskoj integraciji regiona Zapadnog Balkana. Crna Gora ima prema tome izuzetan respekt kao zemlja koja je lider u pregovaračkom procesu sa EU.\nUvjeren sam da ćete i u ovom vremenu prepunom novih izazova nastaviti da vodite PES putem koji će nam svima u Evropi pomoći da lakše dođemo do zajedničkih odgovora. Želim da Vas uvjerim da u tome možete računati na punu podršku Demokratske partije socijalista Crne Gore“, navedeno je u pismu predsjednika Đukanovića.


Klimatski modeli već decenijama pomažu naučnicima da predviđaju klimatske promene, u novom istraživanju grupa naučnika univerziteta Kalifornija iz Berklija pokušala je da utvrdi koliko su ti modeli bili tačni\n25/02/2020 autorka: Milica Simonović\nOvo pitanje i njemu slična, klimatski skeptici često postavljaju kao retoričko, koristeći ga kao argument da negiraju postojanje klimatskih promena, tvrdeći da su one samo jedna od teorija zavera. Međutim, kako je to sa naukom uvek slučaj, iza njenih saznanja stoje dobro testirani metodi.\nPre nego što uđemo u rezultate istraživanja klikom na dugme ispod možete pričitati više o procesu kreiranja klimatskog modela\nPrvi korak u predviđanju porasta temperature u budućnosti, jeste procena budućih emisija ugljen-dioksida i ostalih gasova sa efektom staklene bašte, odnosno promena njihovih koncentracija (količine) u atmosferi.\nOvo nikako nije lak zadatak. Proračun mogućih budućih emisija uključuje mnoge faktore, od procena broja stanovnika na planeti u budućnosti, preko mogućeg tehnološkog razvoja, pa sve do pretpostavki o tome kakve ćemo odluke donositi, na primer, po pitanju upotrebe obnovljivih izvora energije, da li ćemo ih koristiti više ili manje.\nIako ove procene u sebi nose visok stepen neizvesnosti, jer uključuju i skoro pa nepredvidive faktore, kao to je naše ponašanje i odluke, naučnici su se ipak odvažili, još davnih sedamdesetih, da daju i ovakva predviđanja, nastavljajući da ih ažuriraju i objavljuju sve do danas.\nKada se jedanput na osnovu ovih petpostavki odrede moguće buduće koncentracije, sledeći korak je da uz pomoć klimatskog modela, koji je baziran na fizičkim zakonima, procenimo koliko zagrevanja u odnosu na pretpostavljene koncentracije možemo očekivati u budućnosti.\nZboga toga je neophodan dalji razvoj i napredak modela, za bolje razumevanje ovih efekata, kao i za donošenje adekvatnih odluka koje mogu da sačuvaju živote i novac. Dobra vest je da naša sposobnost da tačno predviđamo buduće klimatske promene ubrzano raste, a više o tome smo pisali U OVOM TEKSTU na našem sajtu.


Brus ONLINE - Članovi GSS Srbije izveli uspešnu akciju spasavanja na Velikom Štrpcu, kod Đerdapske klisure\nČlanovi GSS Srbije izveli uspešnu akciju spasavanja na Velikom Štrpcu, kod Đerdapske klisure\nBeograd,30.11.2020. Spasioci Gorske službe spasavanja Srbije sinoć su izveli uspešnu akciju spasavanja na Velikom Štrpcu, kod Đerdapske klisure.\nNa primljen poziv za pomoć u popodnevnim časovima, od četiri ženske osobe koje su se izgubile na Velikom Štrpcu, kod Đerdapske klisure spasioci GSS Srbije su odmah krenuli u akciju a priključio se i šumar iz Nacionalnog parka Đerdap, kako bi što pre stigli do ugroženih žena i spustili ih do bezbednog puta.\nAkcija spašavanja je izvedena uspešno - žene su bezbedno spustili do podnožja i otpratili do auta.\nGSS Srbije su 1952. godine osnovali iskusni alpinisti Planinarskog saveza Srbije, dok danas službu sačinjava oko 250 aktivnih spasilaca, od kojih su mnogi iskusni planinari, visokogorci, alpinisti, sportski penjači, speleolozi, ronioci i skijaši. U svojim redovima služba ima lekare, doktore nauka, inženjere, pripadnike vojske, specijalnih jedinica policije, studente...


Sutra obilježavanje dana grada – Zvornik Danas\nNaslovna/naslovna/Sutra obilježavanje dana grada\n290 Manje od minute\nZVORNIK – Zbog epidemije virusa korona i poštovanja mjera zaštite protiv širenja virusa u zajednici, 21. maj – Dan grada Zvornika ove godine neće biti propraćen uobičajenim manifestacijama niti većim okupljanjem građana kao prethodnih godina, saopšteno je danas iz Gradkse uprave.\nDan grada Zvornika biće obilježen polaganjem vijenaca na gradskom spomeniku za 1.080 palih boraca u odbrambeno-otadžbinskom ratu.\nU okviru obilježavanja Dana grada i povodom 610 godina postojanja Zvornika, kod gradonačelnika će biti organizovani prijemi za strijelce protivgradne zaštite, vukovce i učenike generacije zvorničkih srednjih škola, te drugi prijemi.\nZamjenik gradonačelnika Zvornika Bojan Ivanović rekao je novinarima da će Dan grada biti obilježen skromno i bez uobičajenih sadržaja.\n„S obzirom na to da nije bilo sjednice Skupštine grada, nije se mogla obaviti procedura oko dodjele gradskih priznanja zaslužnim pojedincima i ustanovama, a zbog zabrane okupljanja više od 50 ljudi na jednom mjestu odustali smo i od održavanja svečane akademije“, rekao je Ivanović.\nOn je dodao da će se gradonačelnik Zvornika Zoran Stevanović obratiti javnosti putem konferencije za novinare povodom Dana grada i 610 godina postojanja Zvornika.\n21 maj dan grada zvornik\nProsječna plata u martu 950KM


Srbija može da bude važna karika u evropskom lancu\nBeta\t 10. novembra 2015. 12:55\nPredsednik Vlade Srbije Aleksandar Vučić izjavio je danas da izveštaj Evropske komisije o napretku Srbije za 2015. godinu pokazuje njenu posvećnost evropskom putu, ali i podršku Evropske unije Srbiji, koja, kako je istakao, “krupnim koracima ide napred”.\n“Ovaj izveštaj pokazuje i posvećnost Evropske unije – da Srbija jednog dana može da bude važna karika u lancu evropskih partnera”, rekao je Vučić posle sastanka u Beogradu s državnim sekretarom za evropske poslove Ministarstva spoljnih poslova Francuske Arlemom Dezirom.\nVučić je dodao da još nije u potpunosti upoznao sa izveštajem i da će o njemu govoriti posle podne na konferenciji za medije.\n“Sve ćemo učiniti da pomognemo Srbiji da napreduje u pridruživanju EU, Srbija je značajan strateški partner ne samo Francuske već i cele Evrope”, kazao je Dezir.\nDezir se danas sastao i sa ministrom spoljnih poslova Srbije Ivicom Dačićem kojem je rekao da Francuska podržava otvaranje do kraja godine poglavlja 32 i 35 u pregovorima Srbije sa EU.\nU susretu s Dačićem, Dezir je “pohvalio napore koje Srbija ulaže u procesu evropskih integracija i unapređenju saradnje u regionu, a posebno njen adekvatan odnos prema migrantima”, saopštilo je Ministarstvo spoljnih poslova Srbije.\nDezir i Dačić, kako se dodaje, ocenili su da su odnosi Srbije i Francuske dobri i da je u poslednje tri godine politički dijalog razvijen na najvišem nivou.\nU razgovoru je zaključeno da postoji obostrana želja za unapređenje bilateralnih odnosa, s posebnim akcentom na ekonomsku i kulturno-prosvetnu saradnju, koje treba ojačati konkretnim projektima, saopštilo je Ministarstvo spoljnih poslova Srbije.\nŠef srpske diplomatije podvukao je da Srbija ostaje posvećena dijalogu Beograda i Prištine, ali da ne prihvata jednostrane odluke Prištine, kao što je bio zahtev za članstvo u Unesku.


Hakeri "olakšali" Soni za 120 miliona evra\n"Soni" obnavlja punu aktivnost svoje mreže igara "Plejstejšn netvork" , koju su u aprilu napali hakeri, u SAD, Evropi i delu Azije.\nKompanija je saopštila da u Japanu, Honkongu i Južnoj Koreji mreža još radi na osnovnom nivou.\nU SAD i Evropi "Soni" je počeo obnovljanje rada mreže 15. maja. Najpre je omogućio igranje igrica i upravljanje računima. Puna obnova mreže podrazumeva i pristup on-lajn prodavnicama "Plejstejšn stor", i komercijalnim aktivnosti u igrama.\nHakeri su u aprilu protivzakonito skinuli sa mreže lične podatke i japanskom koncernu time znatno iskomplikovali život. Napali su više od sto miliona korisničkih računa i kompanija je morala da prekine pružanje usluga.\nNapad je "Soniju" naneo štetu od 14 milijardi jena (120 miliona evra) podsetio je AP.\nProšle sedmice "Soni" je saopštio da kompanije koje izdaju platne kartice nisu prijavile rast nedozvoljenih transakcija, koje bi mogle da budu posledica napada na "Plejstejšn netvork".


» Porodice iz Kolektivnog centra „Rasadnik“ u Vranju dobile nove kuće uz pomoć Evropske unije\nKonkurs „Evropski dnevnik“ predstavljen u novosadskoj Gradskoj biblioteci\nEUTEKA – EU u vašoj biblioteci, Vesti\nEU šalje pomoć prihvatnom centru u Preševu\nPorodice iz Kolektivnog centra „Rasadnik“ u Vranju dobile nove kuće uz pomoć Evropske unije\nŠef sektora za saradnju Delegacije Evropske unije u Srbiji, Holger Šreder, šef trećeg sektora operacija Delegacije EU Richard Maša, zamenik gradonačelnika Vranja, Dragoljub Stevanović, Komesar za izbeglice i migracije RS Vladimir Cucić i direktor organizacije Arbeiter Samariter Bund (ASB) Gordan Velev obišli su danas novoizgrađene kuće za izbeglice iz Kolektivnog centra „Rasadnik“ čiju izgradnju je finansirala Evropska unija.\n„Za izgradnju osam kuća za interno raseljena lica i izbeglice u Vranju, Evropska unija je donirala 135.000 evra zahvaljujući čemu je trajno zbrinuto 28 ljudi. Ovo je primer dobre saradnje koja će u narednom periodu biti još plodotvornija“ istakao je sektora za saradnju Delegacije Evropske unije u Srbiji Holger Šreder.\nIzgradjene kuće u Vranju su deo projekta Evropske unije „Podrška zatvaranju kolektivnih centara kroz obezbeđivenje trajnih stambenih rešenja za izbeglice, interno raseljena lica i povratnike“ vrednog milion evra kroz koji su u Vranju, Smederevu i Gadžinom Hanu obezbeđena trajna stambena rešenja za 177 izbeglih i interno raseljenih lica. Projekat sprovodi ASB u saradnji sa Komesarijatom za izbeglice.\nPorodice iz KC „Rasadnik“ dobile su, pored novih kuća i potpuno opremljene domove nameštajem, te belom tehnikom. Šef sektora za saradnju Delegacije EU u Srbiji i zamenik gradonačelnika obišli su neke od najugroženijih porodica koje su se, nakon deceniju i po života u barakama kolektivnog centra, uselili u svoje nove kuće.\nProjektom su obezbeđena 177 interno raseljena i izbegla lica izgradnjom 45 montažnih kuća u Smederevu (138 korisnika), 8 objekata u Vranju (28 korisnika) i 11 u Gadžinom Hanu (11 korisnika). Ukupno je izgrađeno 64 kuća.\nPredstavnici Delegacije Evropske unije nastaviće sutra posetu Novom Pazaru i Sjenici, gde će obići razvojne projekte koje Evropska unija finansira preko programa Evropskog Progresa.\nEUhumanitarna pomoćpomoć EU\nLikovni konkurs ”Izaberi – Promeni – Kombinuj”\nEvropa podržava razvoj jugozapadne Srbije\nRadio vesti EU Info Centra – 01.09.2017.\nEU i Švajcarska pomažu opštini Preševo u zbrinjavanju izbeglica\nUnapređenje pristupa ljudskim pravima starijih u Republici Srbiji\nEvropska unija obnovila petnaest škola


Razer Goliathus Small Control podloga za miš cena, cene Srbija, prodaja Beograd Novi Sad Niš\nRazer Goliathus Small Control podloga za miš cene\nEPonuda nije internet prodavnica već Vam omogućava da brzo i lako nađete Razer Goliathus Small Control podloga za miš po najjeftinijoj ceni. Naš cilj je da kupci budu što bolje informisani o ponudi Razer podloga za miš Goliathus Small Control na tržištu Srbije. Vrlo lako nalazite željeni proizvod za kategoriju Podloge za miš cene, ne morate da lutate od sajta do sajta za Razer Podloge za miš, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Razer Goliathus Small Control podloga za miš sa PRODAVCEM. EPonuda ne može da garantuje potpunu tačnost specifikacije i slika za Razer Goliathus Small Control podloga za miš. Pre kupovine, podatke za Razer podloga za miš Goliathus Small Control proverite na sajtu PROIZVOĐAČA.


DALEKO MU LEPA KUĆA: Muškarac koji vas nagovora na ove promene vas NE ZASLUŽUJE! - Informer\nAko neko traži da zbog njega menjate svoj izgled, društvo, hobije ili bilo koju drugu stvar, to je znak da ta osoba nije za vas. Ljubavna veza trebalo bi da se gradi na mnogo dubljim temeljima od izgleda i odeće...\nU ljubavi nema mesta za površnost, a osoba s kojom ste u vezi treba da vas voli zbog onga što vi jeste. Evo koje stvari nikada ne treba da menjate zbog muškarca:\nOn voli plavuše, a vi ste brineta? On voli dugu kosu, a vaša je kratka? Uprkos svojim preferencijama, odabrao je vas ali ipak pokušava da vas nagovori da zbog njega promenite izgled - odmah mu dajte do znanja da to ne dolazi u obzir.\nmuškarac promena stil dijeta prijatelji\n20:47 Seks 0


Pravilno čišćenje doprinosi poboljšanju zdravlja kože lica, a smanjuje mogućnost oštećenja i upalnih procesa. Ali ni u čemu ne treba pretjerivati, jer prekomjerno umivanje može da iritira kožu dok se prilikom neredovnog čišćenja sakuplja nečistoća.\nKako bi koža bila čista i svježa, stručnjaci preporučuju čišćenje lica ujutru i uveče, prije spavanja, od 20 do 30 sekundi.\nNe zaboravite da je, osim lica, podjednako važno svakodnevno čišćenje brade i vrata, gde se takođe taloži nečistoća.\nPreporučuje se i redovan piling lica, a idealno bi bilo da to radite nekoliko puta sedmično. Na ovaj način se odstranjuju mrtve ćelije sa kože i sprečava zatvaranje pora, a najbolje bi bilo da koristite pilinge na prirodnoj bazi.\nPrethodni članak: Duda Alapača u epizodi… Samo prirodno\nSledeći članak: Mini-vodič: Kako raditi erotsku masažu – bez bola i bez smijeha!


Ambasada Rusije: Ne možemo da konstatujemo da su Skripalji živi - Sputnjik Srbija\n04:01 16 Jun 2021\n20:31 20.02.2019 Preuzmite kraći link\nRođaka Skripalja Viktorija je 20. februara saopštila da se majka bivšeg pukovnika Državne obaveštajne uprave (GRU) Rusije, koji je početkom marta prošle godine otrovan u britanskom gradu Solsberiju, obratila policiji s molbom da proglasi sina i unuku nestalima.\nViktorija Skripalj je navela da se nada da će u procesu istrage biti utvrđeno gde se nalaze njihovi rođaci koji su nestali u Velikoj Britaniji. Saopštenje je dato moskovskoj policiji.\n„Predstavnicima Ambasade uprkos normama međunarodnog prava i bilateralnoj Konzulskoj konvenciji iz 1965. godine nije omogućen pristup ruskim državljanima. Zbog toga ne možemo da konstatujemo da su Sergej i Julija Skripalj živi. Zabrinjavaju i nedavne procurele informacije u britanskim medijima o pogoršanju zdravstvenog stanja Sergeja Skripalja kog niko nije video od dana kada se incident dogodio, 4. marta prošle godine“, rekao je novinarima predstavnik Ambasade Rusije.\nOn je podsetio da se Julija Skripalj na televizijskim ekranima pojavila samo jednom – u maju 2018. godine, te da je nastupila u video-obraćanju snimljenom na nepoznatom mestu.\n„Sve to svedoči o tome da naši državljani borave, u najmanjoj meri, u uslovima izolacije“, rekao je portparol Ambasade.\nVelika Britanija optužuje Rusiju da je umešana u trovanje Sergeja i Julije Skripalj nervno-parališućom supstancom A-234, što Moskva kategorički negira.\nistraga, Ambasada Rusije u Londonu, Sergej i Julija Skripalj, Viktorija Skripalj, Velika Britanija


Kostreš: "Nacionalni stroj" - najcrnja ideologija - Klix.ba\nKostreš: "Nacionalni stroj" - najcrnja ideologija\nPredsjednik Skupštine Vojvodine Bojan Kostreš izjavio je u utorak, komentirajući incident koji su u nedjelju Novom Sadu izazvali pripadnici "Nacionalnog stroja", da je riječ o neonacističkoj organizaciji koja se zalaže za "glorifikaciju najcrnje ideologije u historiji čovječanstva i oživljavanje najcrnjeg perioda 20. stoljeća".\nKostreš je u intervjuu TV B-92 podsjetio da su Vojvodina i Srbija u Drugome svjetskom ratu, u kome su nacisti činili zločine, bile na antifašističkoj strani i podnijele velike žrtve.\nPrema njegovim riječima, obnovljena je inicijativa Skupštine Vojvodine iz 2005. godine, koja je tražila zabranu organizacija koje je policija stavila na spisak klerofašističkih i neonacističkih, među kojima su i organizacije "Nacionalni stroj" i "Obraz".\nOn je istaknuo da je od nadležnih organa zatraženo onemogućavanje funkcioniranja ovih organizacija, jer je Vojvodina multietnička i osjetljiva na neonacizam, koji je ozbiljan problem.\nKostreš je podsjetio da su 9. novembra 2005. na antifašističku tribinu na Filozofskom fakultetu u Novom Sadu upali neonacisti i ošamarili nekoliko ljudi i da su 7. oktobra ove godine predsjedniku Helsinškog odbora za Vojvodinu i jednom novinaru razbijene glave.\nOn je rekao da se u "Srbiji nešto događa", da nasilja ima u društvu i u školama, da nije dovoljna samo deklarativna osuda, navodeći da se neonacistički skup u Novom Sadu ne bi nikada dogodio da Vojvodina ima zakonodavnu vlast.\nU Novom Sadu je u nedjelju, u organizaciji više nevladinih organizacija, održan antifašistički miting tokom kojeg su pripadnici "Nacionalnog stroja", kojima je policija zabranila okupljanje, izazvali incident. Nekoliko ljudi je lakše povrijeđeno, a skoro 60 je uhapšeno, saopćio je MUP.


Meta kineskih hakera američki PRO u Južnoj Koreji - 27.04.2017, Sputnik Srbija\nMeta kineskih hakera američki PRO u Južnoj Koreji\nHakeri su pokušali da upadnu u južnokorejski vojni sistem odbrane, povezan sa instaliranjem američkog protivraketnog kompleksa THAAD na teritoriji te zemlje... 27.04.2017, Sputnik Srbija\n© AP Photo / U.S. Force KoreaIstovaranje opreme za PRO THAAD u Južnoj Koreji\nHakeri su pokušali da upadnu u južnokorejski vojni sistem odbrane, povezan sa instaliranjem američkog protivraketnog kompleksa THAAD na teritoriji te zemlje. Napad su organizovali sajber-špijuni koje podržavaju kineske vlasti, izjavio je Si-En-Enu šef analitičkog odeljenja za pitanja sajber-špijunaže američke kompanije „Fajer aj“ Džon Haltkvost.\nPrema njegovim rečima, da se radi o hakerima iz Kine dokazuje to da su govorili na kineskom jeziku.\n„Znamo za ove likove već nekoliko godina, pratimo njegovu delatnost“, izjavio je on.\nHaltkvost je naveo da je meta hakera bio najmanje „jedan objekat, povezan sa raspoređivanjem raketa“.\nOn je takođe izjavio da je, po mišljenju eksperata, cilj napada bila špijunaža i dobijanje informacija, a ne nanošenje štete radu THAAD.\nMinistarstvo spoljnih poslova Južne Koreje je potvrdio da je vojni sistem zemlje bio meta pokušaja sajber-napada Kine. Predstavnik resora je naveo da se to desilo prošlog meseca i da „brze zaštitne mere“ omogućile da se spreči upad, ali su odbili da navedu da li su objekti THAAD bili meta hakera.\nMeđutim, Ministarstvo spoljnih poslova Kine je negiralo optužbe. Izjavilo je da kineska vlada osuđuje bilo koju formu sajber-napada i da se bori protiv svih formi hakerske aktivnosti.


Projekti srednjih razmera – WeBSEDFF\nAranžman direktnog finansiranja održive energije Zapadnog Balkana (WeBSEDFF) jeste aranžman direktnog investiranja po kome je EBRD odredila 50 miliona evra kao kreditna sredstva po Programu RPEE. WeBSEDFF funkcioniše u Albaniji, Bosni i Hercegovini, Hrvatskoj, BJR Makedoniji, Crnoj Gori, Srbiji i na Kosovu. Ovaj aranžman je otvoren za lokalna mala i srednja preduzeća (MSP) ili one koji su odgovorni za projekte, da realizuju:\n• projekte energetske efikasnosti u industriji\n• projekte obnovljivih izvora energije\n• ESCO projekte u javnom sektoru kroz ugovore sa ESCO kompanijama.\nPo WeBSEDFF, EBRD obezbeđuje direktne zajmove od 2 miliona evra (za određene zemlje od 1 miliona evra) do 6 miliona evra za projekte koji zadovoljavaju uslove. Po ovoj šemi, korisnici kredita koji zadovoljavaju uslove mogu takođe da dobiju:\n• besplatne tehničke konsultantske usluge, koje pruža Konsultant projekta, koji pomaže oko pripreme projekata održive energije.\n• Podsticajna sredstva plaćena na osnovu procenjenog smanjenja emisija CO2, koje je rezulat realizacije projekta.\nZa više informacija o investicijama koje zadovoljavaju uslove, modalitetima finansiranja i raspoloživoj podršci bespovratnim finansijskim sredstvima, molimo da pogledate Web lokaciju ovog aranžmana: http://websedff.com/\nMali projekti: WeBSEFF\nProjekti srednjih razmera:WeBSEDFF\nDirektno finansiranje od strane EBRD


Danas o raspisivanju referenduma @ InfoBijeljina \nDanas o raspisivanju referenduma\nNarodna skupština Republike Srpske trebalo bi danas na posebnoj sjednici da reaktivira odluku o raspisivanju referenduma o Sudu i Tužilaštvu BiH.\nReferendumsko pitanje trebalo bi da glasi "Da li podržavate neustavno i neovlašćeno nametanje zakona od visokog predstavnika međunarodne zajednice u BiH, posebno nametnute zakone o Sudu i Tužilaštvu BiH i primjenu njihovih odluka na prostoru Republike Srpske?".\nPredsjednik Republike Srpske Milorad Dodik uputio je 2. jula zahtjev Narodnoj skupštini Srpske da na posebnoj sjednici razmatra donošenje, odnosno reaktiviranje, odluke o referendumu o Sudu i Tužilaštvu BiH.\nPredsjednik Narodne skupštine Republike Srpske Nedeljko Čubrilović izjavio je ranije da je referendum legalno i legitimno demokratsko pravo Srpske na kojem građani imaju mogućnost da izraze stav o svakom pitanju od njihovog interesa.\n"Postoji ustavna i zakonska osnova i politička opravdanost za održavanje ovog referenduma", rekao je Čubrilović i naglasio da održavanje referenduma ne krši Dejtonski mirovni sporazum, nego predstavlja jedan od najznačajnijih oblika demokratskog izjašnjavanja građana u skladu sa međunarodnim pravom.\nPočetak ove sjednice Narodne skupštine Republike Srpske predviđen je nakon devete posebne sjednice, koja je zakazana na zahtjev opozicije, i na kojoj će biti razmatrana informacija o poslovanju Mješovitog holdinga "Elektroprivreda Republike Srpske" u vezi sa odlukom o povećanju cijena električne energije, sa prijedlogom zaključaka.\nPočetak devete posebne sjednice zakazan je za 10.00 časova, najavljeno je iz Narodne skupštine.\nPosebnu sjednicu Narodne skupštine Srpske na kojoj bi trebalo da bude reaktivirana odluka o raspisivanju referenduma o Sudu i Tužilaštvu BiH Kolegijum je zakazao 7. jula.


Schmunk: BiH nedostaju kompromisi - Klix.ba\nAmbasador Savezne Republike Njemačke u BiH Michael Schmunk održao je danas predavanje "BiH na putu ka Evropskoj uniji-pogled iz Berlina" studentima i profesorima Sarajevske škole za nauku i tehnologiju.\nAmbasador Schmunk je govorio o uređenju EU, vladavini zakona te prednostima koje pruža članstvo u EU.\n"EU je po mnogo čemu jedinstvena organizacija. Članicama EU mnogo su važnije one stvari koje ih spajaju nego one koje ih razdvajaju. Sve imaju zajedničke interese i u EU nije važno ko je koje nacionalnosti ili kakvog je religijskog opredjeljenja. Vaša prava su zaštićena i vi ste na prvom mjestu evropejci pa tek onda sve ostalo", objasnio je studentima Schmunk.\nU toku predavanja koje se realiziralo dijalogom s prisutnima, Schmunk je govoreći o nastojanjima BiH da uđe u EU posebno istakao norme i standarde koje je definirala EU.\n-BiH i njeni političari moraju, kazao je Schmunk, dostići te norme i standarde kako bi se pridružila zemljama članicama EU.\n"Osnovna je reforma policije ali ne zato što je to neki hir EU već zato što jaka i stabilna policija osigurava vladavinu zakona", istakao je Schmunk.\nOstali standardi ogledaju se u obrazovanju, stabilnoj ekonomskoj situaciji i učešću građana u procesu odlučivanja.\n"Građani BiH moraju shvatiti da su za stanje u BiH i sami odgovorni. Aktivo učešće u procesu odlučivanja i prakticiranje demokratije je neophodno", kazao je Schmunk.\nOn je dodao da je ključ funkcioniranja EU u konstantnom pronalaženju kompromisa te da su kompromis i konsenzus ono što nedostaje BiH.\nVrhovni sud FBiH odgodio sjednicu u predmetu Mirsad Ćupina i drugi osuđenim za ratni zločin\n22.11.2007. u 13:35


Nemačka će se ove godine zadužiti za rekordnih 217,8 milijardi evra, kako bi finansirala mere ublažavanja posledica korona krize, prema novom dodatku budžeta, usvojenom u četvrtak u parlamentu.\nVlada će tim novcem u idućim mesecima finansirati mere podrške potrošačima i kompanijama kako bi poduprla očekivani postupni oporavak privrede od korona krize, piše portal SEEbiz.\nPaket mera uključuje isplatu naknada za radnike sa skraćenim radnim vremenom, sniženu stopu poreza na dodatu vrednost (PDV) i naknadu od 300 evra po detetu.\nRezervisano je i dodatnih skoro 25 milijardi evra za mala i srednja preduzeća čiji su prihodi naglo pali u vreme pandemije.\nUsvajanjem dodatnog budžeta dug iskazan udelom u BDP-u premašiće 75 odsto i time biti uveliko iznad gornje dozvoljene granice u EU od 60 odsto.\nDodatni budžet temelji se na novoj proceni koja pokazuje da bi poreski prihodi ove godine trebali biti 40,5 milijardi evra manji nego što su pokazivale računice na početku godine.\nPrvi dodatak budžetu, vredan 156 milijardi evra, parlament je odobrio u drugoj polovini marta kako bi se nadoknadio pad prihoda od poreza i obezbedio novac za prvi paket mera pomoći u korona krizi.\nSPREMAJU SE ZA NEIZBEŽNI UDARAC Saudijska Arabija mogla bi da se zaduži 58 milijardi dolara


26.12.2018 u 12:58\nSrpski teniser Novak Đoković izabran je danas za najboljeg sportistu Evrope u 2018. godini, u izboru u kome su učestvovale 23 novinske agencije, a u organizaciji Poljske novinske agencije (PAP). Đoković je ove godine osvojio dve grend slem titule, Vimbldon i Ju-Es open, kompletirao je Zlatni masters i vratio se na prvo mesto ATP liste. Srpski teniser osvojio je 145 bodova. Drugi u izboru bio je kapiten fudbalske reprezentacije Hrvatske Luka Modrić sa 132 boda. On je ove godine bio vicešampion sveta sa državnim timom, a sa Real Madridom osvojio je Ligu šampiona. Modrić je dobio nagrade za najboljeg fudbalera u izboru Fife i Uefe, a bio je i najbolji igrač Svetskog prvenstva u Rusiji. Petostruki svetski šampion Formule 1, vozač Mercedesa Britanac Luis Hamilton zauzeo je treće mesto\nZvezdina „meč lopta“\nPosle odličnog strata i tri vezane pobede košarkaši Crvene zvezde su zakmoplilovali situaciju i doveli u pitanje nastavak takmičenja u Evrokupu. Preokret je usledio u četvrtom kolu u Breši, protiv koje večeras na svom parketu (19 č) imaju priliku da širom otvore vrata „Top 16“ faze. U „Pala leonesi“ su u petom minutu imali čak 22 poena prednosti, ali je pravi tim u preostalih 35 minuta bila družina iz Lombardije. Breša je utakmicu dobila čak ubedljivo (69:61) i izašla iz krize, a u Beogradu ima priliku da, iako debituje na evropskoj sceni, napravi korak ka velikom i neočekivanom uspehu. Da je A grupa najujednačenija po kvalitetu, pokazuje i tabela. Dva kola pre kraja svi timovi su u igri za prva četiri, što u ostalim grupama nije slučaj. Pred srpskim šampionom je najvažnija utakmica od\n02.12.2018 u 15:00\nSiromašna periferija Evrope školuje lekare za bogati Zapad\nSloboda kretanja, važan deo temelja na kom počiva Evropska unija, postala je problem za najsiromašnije članice kada je u pitanju zdravstvena nega. Lekari i medicinske sestre kreću se više nego drugi profesionalci, i to uglavnom u pravcu istok–zapad, iz siromašnijih u bogatije zemlje. Portal „Politiko” analizirao je podatke Evropske komisije i ustanovio da je „egzodus” lekara posebno izražen u istočnoj i južnoj Evropi, koje praktično školuju lekare da leče bogatije komšije. Navodi se primer Estonca Ingmara Lindstroma, koji je 2001. diplomirao medicinu u svojoj zemlji, ali kako s platom od 600 evra mesečno nije mogao da plati račune, dovoljno je bilo da se preseli samo 200 kilometara severnije – u Finsku – da učetvorostruči primanja. Seća se da je u vreme kada je diplomirao iz svake generacije


Za PSŽ nema više čekanja, Leonardo u frci, četiri pojačanja, Juventus i Inter na meti! - Sportske.net\nPotreban mu je posle povrede Bernata, odlazaka iskusnih najmanje poker, praktično pojačanja u svim linijama tima...\nNema mnogo vremena, a razvoj situacije će naterati PSŽ da reaguje. Povredio se Bernat, biće odsutan nekoliko meseci, pa je Leonardo aktivirao opciju De Šiljo iz Juventusa. Verovatno će u pitanju biti pozajmica sa klauzulom o otkupu koja bi trebalo da bude lako dostižna.\nAli, to je tek početak, Parižani i dalje veruju da će Inter popustiti, prodati Škrinjara za 50 miliona evra. Konte pritiska Marotu i Ausilija da dozvole da Slovak ode, kako bi dobio novac za Kantea. Inter želi da ubaci i Naingolana u priču oko transfera jer PSŽ traži i vezistu.\nAli, evropski vicešampion ima druge ideje, pominje se Dele Ali koji je u sukobu sa Murinjom, ali i dalje par mlađih francuskih igrača, poput Sumarea iz Lila koji je počeo karijeru u Parizu.\nI na kraju, napadač. U ovom trenutku je izvesno da posle Kavanija odlazi i Čupo Moting, potreban je neko ko bi bio alternativa, El Šaravi je ideja, njega hoće i Juve, kao i bivši klub Milan, ako ne završi posao sa Jovićem.\n"Faraon" bi stigao na pozajmicu, igrao je već u Francuskoj nije dao gol za Monako, kasnije je tri sezone proveo u Romi, da bi otišao u Šangaj pre godinu dana.\nPriča se da su u klubu razočarani Ikardijem, dobro je počeo, a onda igrao sve gore, sada je u drugom planu, Leonardu se zamera što nije zadržao, ne samo Tijaga Silvu, već i Kavanija.\nBilo kako bilo, mora da ispravi greške nakon poraza u uvodnim kolima, srećne pobede protiv Meca, jasno da bez Mbapea malo toga funkcioniše, Nejmar je sada kažnjen, šest igrača je bilo odsutno zbog korone, očigledno ovo bi mogla da bude teža sezona u domaćem fudbalu od očekivanja...\nZvanično - Ben Arfa konačno ima novi klub!


Objavljeno subota, 08 jun 2019 17:57\nNaš učenik Branislav Beković, kao đak generacije 2018/2019, uspeo je da se nađe među 30 najboljih u konkurenciji sa više od 600 đaka generacije iz cele Srbije i Republike Srpske!\nOvaj uspeh omogućio je Branislavu da osvoji besplatno školovanje na ITAcademy i tako nastavi da se obrazuje u skladu sa svojim ambicijama i potencijalom.\nUprava i svi zaposleni u Farmaceutsko-fizioterapeutskoj školi ponosni su na Branislava i ovom prilikom mu čestitamo na velikom uspehu i želimo mnogo sreće u budućem školovanju. Uvereni smo da će Branislav iskoristiti sve svoje potencijale i nadamo se da će biti primer ostalim đacima naše škole. Savremena osnovna škola, kao deo LINK groupa, pridružuje se čestitkama na zasluženo osvojenim besplatnim školovanjima.\nVaš drug i naš đak jedan je od 30 izabranih đaka generacije, kojima će finansijska podrška za jednogodišnje školovanje na ITAcademy biti uručena u septembru na svečanom prijemu na Belom dvoru.\nPodsetimo se, kraljevska porodica Karađorđević, prestolonaslednik Aleksandar i princeza Katarina ugostili su na Belom dvoru više od 600 najboljih maturanata iz Srbije i Republike Srpske na prijemu koji se održava već osamnaestu godinu zaredom.\nTom prilikom je kompanija LINK group, kao partner Fondacije Nj.K.V. Prestolonaslednika Aleksandra Karađorđevića, objavila lepu vest o dodeli 30 besplatnih školovanja za jednogodišnje programe na ITAcademy.\nSvi zainteresovani đaci generacije su do 17. jula slali prijave u kojima je trebalo da se predstave u najboljem svetlu i navedu na koji način će školovanje na ITAcademy iskoristiti za svoje usavršavanje i dalje napredovanje, a nakon procesa selekcije izabrano je 30 najboljih kandidata.\nBranislav Beković našao se među odabranima i kroz jednogodišnje školovanje na ITAcademy dobiće priliku da stekne znanja i veštine za neka od najtraženijih i najplaćenijih zanimanja današnjice. Nastavu će pratiti online, preko najsavremenije platforme za učenje – Distance Learning platforme.\nSvim đacima generacije koji su osvojili besplatno školovanje na raspolaganju su različiti kursevi u okviru nastavnog programa koji odaberu, a u svakom trenutku svog školovanja imaće na raspolaganju kako pomoć profesora, tako i pomoć Centra za razvoj karijere, ukoliko su im potrebni saveti za dodatno usavršavanje, pronalaženje posla i dodatnu motivaciju za učenje.\nProšle godine đake su najviše interesovali kurs za programere i web dizajn kurs.\nPo završetku jednogodišnjeg školovanja đaci će imati priliku da polažu za neke od najprestižnijih međunarodno priznatih sertifikata.


Murakamijeve priče u aplikaciji za mobilne uređaje • Art-Anima\nMurakamijeve priče u aplikaciji za mobilne uređaje\nKako javlja Glas Istre, a prenosi B92.net, japanski književnik Haruki Murakami proslaviće svoj rođendan 12. januara pokretanjem nove mobilne aplikacije koja će obožavateljima njegovog duhovitog nadrealizma “omogućiti život u autorovom svetu fikcije” često usmerene na teme otuđenja i usamljenosti.\nIzdavač Vintage Books i kompanija Aimer Media, koja se bavi razvijanjem novih modela izdavaštva u obliku aplikacija za mobilne uređaje, stvorili su posebnu aplikaciju-rokovnik koja sadrži šest ekskluzivnih novih priča japanskoga pisca i odabrane odlomke iz njegovih 13 ranijih naslova i najnovijeg romana “1Q84”.\nRokovnik upotpunjuju citati i slike – uz stranicu za nedelju, 31. marta, nalazi se citat iz romana “Norveška šuma”, odnosno, odlomak pisma iz romana sa datumom 31. mart.\n“Namenjen je prvenstveno obožavaocima, ali se nadamo da ćemo na taj način uspeti da u Murakamijev literarni svet uvučemo i nove čitaoce, i to na dnevnoj bazi”, kazao je Den Frenklin iz kompanije Aimer Media.\nMurakami je jedan od najpopularnijih savremenih japanskih pisaca. Njegov roman “Norveška šuma” samo je u Japanu prodat u više od četiri miliona primeraka. Dobitnik je brojnih nagrada, među kojima međunarodne književne nagrade Franc Kafka i nagrade Jerusalem Prize koja se dodeljuje književnicima koji se u svojim delima bave temama slobode pojedinca unutar društva.\nPrevious Novi roman i poslednja promotivna turneja Nila Gejmena\nNext NIN-ov žiri o “hiperprodukciji”


Nema Kampus festa, pokradene protestne instalacije | Autonomija\nNema Kampus festa, pokradene protestne instalacije\nUmetničke instalacije su trebale da simbolizuju “pasivnost studenata i mirenje sa lošim položajem u društvu”\nNepoznati počinioci rano jutros pokrali su i bacili u kontejner za smeće umetničke instalacije, koje su bile postavljene na univerzitetskom trgu u Novom Sadu u znak protesta zbog zabrane studentskog Kampus festivala.\nPortparolka Kampus festivala Katarina Vasiljević kazala je agenciji Beta da su nepoznati počinioci odneli lutke i ostale umetničke instalacije koje su trebale da simbolizuju “pasivnost studenata i mirenje sa lošim položajem u društvu”.\nOna je precizirala da su instalacije odneste jutros između 7 i 8 sati i dodala da je slučaj prijavljen policiji, ali da su kasnije sve predmete našli u obližnjem kontejneru za smeće.\nDirektorica Kampus festivala Sanja Kljajić ponovila je optužbe na račun Pravnog fakulteta i ocenila da iza argumenata tog fakulteta, da buka koju stvara Kampus festival ometa nastavu, zapravo stoje drugi, „ideološki razlozi“.\nDekan Pravnog fakulteta Ranko Keča odbacio je optužbe organizatora Kampus festivala i rekao da Pravni fakultet nije tražio, niti je mogao da traži da festival bude zabranjen, već samo da se programi održavaju vikendom ili u večernjim satima, kako nastava ne bi bila ometana.\nUprkos informacijama da Kampus fest neće biti održan, Pravni fakultet je obavestio svoje studente i nastavnike da danas, sutra i prekosutra neće biti nastave na tom fakultetu zbog održavanja festivala i nemogućnosti da se obezbede akademski uslovi za rad.\nSanja Kljajić je na konferenciji za novinare, koja je održana na mestu gde je danas trebalo da bude otvoren Kampus fest, izrazila oštar protest zbog činjenice da je Senat univerziteta na sednici početkom septembra doneo odluku da podrži ovu studentsku manifestaciju.\nDodala je da je nakon intervencije Pravnog fakulteta prošlog četvrtka iz Rektorata stigla preporuka da se Kampus fest izmesti iz samog univerzitetskog kampusa.\nPrema njenim rečima, organizatori nisu želeli da pristanu na to jer bi to u potpunosti obesmilio ideju same namnifestacije koja već u samom nazivu ima reč “kampus” i koja želi da promoviše kulturu među studentima, upravo na mestu gde je koncentracija studenata najveća i svakodnevna.\nKljajićeva je kazala da je očigledno da dekan Pravnog fakulteta “nije ni video program” jer bi u suprotnom znao da je on prilagođen izvođenju nastave, odnosno da su se tokom dana trebale odžavati radionice, a svi bučniji programi bili su predviđeni za kasnije večernje sate, kada se na univerzitetu ne izvodi nastava.\nOrganizatori su novinarima podelili progam festivala koji je poništen znakom zabrane, a u vreme konferencije za novinare oni su nosili transparente “Tišina, nastava u toku”, “Ćuti, ne mešaj se”, kao i majice koje simbolizuju zabranu festivala.\nDrugi po redu Kampus festival, pod nazivom “Transformacija kampusa”, trebalo je da se održi od 9. do 11. oktobra.


Voda dobra za piće – uveravaju nadležni - Pančevac1\nNačelnik Južnobanatskog okruga Zoran Tasić izjavio je da je voda iz pančevačkog vodovoda dobra za piće. On je istakao da nisu tačne glasine koje su se ovih dana čule u gradu da je ponovo zagađena jer je otkriveno prisustvo amonijaka u vodovodnoj mreži.\n– Nakon vašeg pitanja da li je voda u redu zvao sam Sanitarnu inspekciju i gradski Zavod za javno zdravlje i na oba mesta su mi potvrdili da je sve u redu i da je situacija pod kontrolom – dodao je on.\nIdentično je reagovala i doktorka Radmila Jovanović, načelnica Centra za higijenu i humanu ekologiju.\n– Želim da naglasim da su rezultati naših merenja pokazali da voda slobodno može da se pije i da građani nemaju nikakvih razloga za brigu. Učinićemo sve da ostane tako. Merenja obavljamo na više mesta na teritoriji grada i ako se eventualno desi da se na nekom od njih dobije rezultat koji nije zadovoljavajući, procedura se ponavlja – rekla je ona.\nInače, Gradsko veće je odlučilo da se i u junu računi za vodu smanje za deset odsto.


Klub Bošnjaka najavio veto na zakone NSRS – TuzlaInfo.ba\nby Tuzla Info 02/08/2021\n02/08/2021 | 14:26\nMihnet Okić, potpredsjedavajući Vijeća naroda RS je u izjavi za N1 istakao da će Klub Bošnjaka u Vijeću naroda RS pokrenuti pitanje vitalnog nacionalnog interesa u predviđenom roku, a vezano za zadnja dva zakona koje je Narodna skupština RS izglasala.\nPodsjećamo, Narodna skupština Republike Srpske usvojila je u petak, 30. jula, po hitnom postupku Zakon o neprimjenjivanju odluke visokog predstavnika u Bosni i Hercegovini (BiH) Valentina Inzka o zabrani negiranja genocida, piše N1.\nZastupnici u NSRS-u usvojili su i Zakon o dopuni Krivičnog zakonika Republike Srpske, odnosno izmjene ovog zakona, kojim će biti kažnjivo nazivanje Republike Srpske genocidnom tvorevinom.\n“Ti zakoni su u proceduri i nisu konačni obzirom da pitanje vitalnog nacionalnog interesa i odmori koji su u toku će uzeti vremena da to se riješi na bolji način. Klub Bošnjaka će pokrenuti vitalni nacionalni interes i procedura će ići kako je predviđeno. Mi očekujemo da neće doći do usaglašavanja na zajedničkoj Komisiji, da će sve to otići na Ustavni sud RS, gdje ne očekujemo puno od tog političkog sudu. Zbog toga ćemo uputiti apelaciju prema Ustavnom sudu BiH.”, istakao je Okić.\nDodaje da Klub Bošnjaka u Vijeću naroda RS očekuje i reakciju međunarodne zajednice i drugih aktera.\n“Očekujemo da će reagovati i Tužilaštvo BiH gdje su jasne naznake krivične odgovornosti za one koji su sve ovo pokrenuli i u proceduru stavili.”, zaključio je Okić.\nPredložen pritvor osumnjičenima za nezakonitosti u Institutu za javno zdravstvo RS-a\nDanas u BiH mogući pljuskovi i grmljavina, pogoršana i biometeorološka prognoza


Faktor | Čekaju odlazak Trumpa: Iran se priprema za brzo povećanje proizvodnje nafte\nBiden želi sporazum\nČekaju odlazak Trumpa: Iran se priprema za brzo povećanje proizvodnje nafte\nObjavljeno: 06.12.2020. u 22:21\nČelnici Irana su naredili Ministarstvu nafte da u roku od tri mjeseca pripremi postrojenja za proizvodnju i prodaju sirove nafte u punom kapacitetu, javili su državni mediji, uoči mogućeg ublažavanja američkih sankcija nakon što izabrani predsednik Joe Biden preuzme dužnost.\nIranski mediji su citirali predsjednika Hassana Rouhanija, koji je rekao da je Iran izvozio više od dva miliona barela dnevno prije nego što se predsjednik SAD-a Donald Trump 2018. godine povukao iz nuklearnog sporazuma postignutog 2015. godine i ponovo uveo sankcije, koje su snažno pogodile iranski vitalni izvoz nafte, prenose agencije, pozivajući se na Reuters.\nBiden, koji će stupiti na dužnost 20. januara, rekao je da će se SAD vratiti sporazumu i ukinuti sankcije ako se Teheran vrati poštovanju nuklearnog sporazuma.\nRouhani je kazao da se njegova zemlja priprema za brzo povećanje proizvodnje nafte, izvijestila je IRNA.\n- Ministarstvo nafte će preduzeti sve potrebne korake da pripremi pogone naftne industrije za proizvodnju i prodaju srazmjerno raspoloživom kapacitetu u naredna tri mjeseca - rekao je Rouhani, prenosi Al Jazeera.\nIranSADDonald TrumpJoe Biden